Tuusulan kunnan www-sivut - Koronatartuntojen määrä jatkanut kasvuaan myös Tuusulassa – huolehdi rokotesuojasta ja noudata THL:n ohjeistusta sairastuttuasi tai ollessasi altistunut\nKoronatartuntojen määrä jatkanut kasvuaan myös Tuusulassa – huolehdi rokotesuojasta ja noudata THL:n ohjeistusta sairastuttuasi tai ollessasi altistunut\n14.1.2022 klo 15.00\nKoronavirustilanne on tällä hetkellä huono myös Tuusulan alueella. Tartuntojen määrä on jatkanut kasvuaan viime viikkoina omikronmuunnoksen levitessä. Tartuntatapausten huippua ei ole vielä saavutettu.\nTuusulan kunta suosittaa asukkaidensa huolehtivan täydestä koronarokotesuojasta ja noudattavan terveysturvallisuusohjeita sekä käyttävän kasvomaskia suositelluissa tilanteissa:\nRokotuksista huolehtivalla Keusotella on käynnissä massarokotusviikot 23.1.2022 saakka. Eri pisteissä tarjotaan runsaasti ajanvarauksettomia walk in -rokotusmahdollisuuksia. Lisätietoja rokotuspisteistä Keusoten koronarokotukset Keusoten alueella -sivulla.\nVoimassa olevat suositukset kasvomaskin käytöstä rokottamattomille ja rokotetuille löytyvät Keusoten koronasuositukset ja -rajoitukset -sivulta.\nKasvomaskeja haavoittuvammassa heikoimmassa asemassa oleville kuntalaisille jaetaan Tuusulan kunnan yleisistä jakelupisteistä niiden aukioloaikoina.\nTHL päivittänyt ohjeistusta koronatesteistä ja karanteeneista\nTerveyden ja hyvinvoinnin laitos (THL) on päivittänyt 13.1.2022 kansalaisten ohjeistusta koronatesteistä ja karanteeneista alueilla, joissa tartunnanjäljitys ei ole mahdollista tehdä kattavasti. Keusoten, ja siihen kuuluva Tuusula, alue kuuluu mainittuihin. Ohjeistus koskee sekä rokottamattomia että rokotettuja.\nTHL ohjeistaa toimimaan lievissä oireissa seuraavasti: Jos olet perusterve ja sinulla on lieviä hengitystieoireita ja yleisvointisi on hyvä, ei yleensä ole tarvetta ottaa yhteyttä terveydenhuoltoon eikä hakeutua terveydenhuollon koronavirustestiin. THL kuitenkin suosittelee, että vältät vapaaehtoisesti kontakteja muihin kuin samassa taloudessa asuviin vähintään viiden vuorokauden ajan.\nVoit hyödyntää myös kotona tehtäviä koronatestejä, jos oireesi ovat lievät ja et kuulu vakavan koronavirustaudin riskiryhmään. Vaikka kotitestin tulos olisi negatiivinen, tulee oireisena välttää kontakteja ainakin viiden (5) vuorokauden ajan THL:n ohjeistuksen mukaisesti. Mikäli oireet jatkuvat pidempään kuin edellä mainitun ajan, suositellaan vältettävän kontakteja, kunnes on ollut oireeton vähintään kaksi (2) vuorokautta. Kotitestin negatiivinen tulos on luotettavampi, jos testi toistetaan useana peräkkäisenä päivänä tai 2–3 päivän välein.\nJos kotona tehtävä testi on positiivinen, ei tulosta yleensä ole tarpeen varmistaa terveydenhuollossa tehtävällä koronatestillä. Katso Keusoten milloin koronatestiin -sivulta, missä tilanteissa sairastuneen on syytä hakeutua terveydenhuollon tekemään koronatestaukseen.\nKerro sairastumisestasi myös henkilöille, joihin sinulla on ollut läheinen kontakti. Pyydä tartunnalle altistuneita välttämään vapaaehtoisesti kontakteja viiden päivän ajan siitä, kun viimeksi tapasitte, käyttämään kasvomaskia ja noudattamaan hyvää käsihygieniaa muita ihmisiä tavatessa. Tartuttavuus voi alkaa jo kaksi vuorokautta ennen oireiden alkamista.\nMuutoksia Tuusulan kunnan palvelutoiminnassa\nTuusulan opiston kevätkauden opetus alkaa opetus- ja kulttuuriministeriön suosituksen mukaan etäopetuksena 17.1.2022 lähtien ja jatkuu ainakin 31.1.2022 asti. Joillakin kursseilla etäopetus ei ole mahdollista. Tällöin opetuksen alku siirtyy tällä tietoa helmikuun alkuun. Tuusulan opistossa siirrytään lähiopetukseen sitten, kun se koronarajoitusten salliessa on mahdollista. Kursseille ilmoittautuneille lähetetään asiasta yksityiskohtaisempaa tietoa sekä linkki etäopetukseen osallistumiseksi.\nTuusulan lukion toimipisteiden vanhojen tanssit siirtyvät vallitsevan koronavirustilanteen vuoksi perjantaille 29.4.2022. Penkkarit pidetään alkuperäisenä päivänä eli torstaina 10.2.2022. Terveysturvallisesti ulkotilaisuutena järjestettävissä penkkareissa pyritään toteuttamaan myös perinteiset rekka-ajelut.\nTuusulan kunta seuraa jokaisessa varhaiskasvatuksen, perusopetuksen ja lukion yksikössä poissaolijoiden määriä päivittäin. Viestimme tarvittaessa erikseen palveluissamme tapahtuvista koronavirustilanteen aiheuttamista muutoksista.


Office 365 NextGen-portaalit - Sulava\nOffice 365 NextGen-portaalit\nPosted at 08:33h in Intranet- ja Sharepoint-ympäristöjen konseptoinnit ja käyttöönotot, Office 365 -esiselvitys, Office 365 -käyttöönotot\tby\tPetri Helin\nKolmen päivän jälkeen Ignite-tapahtumassa oli tullut selväksi, että Microsoft on panostamassa vahvasti Groups-, Office Graph-, Delve- ja ns. NextGen-portaalien kehittämiseen.\nYleisellä tasolla tavoitteena on sisällön tuottamisen helppous ja sisällön löydettävyyden sekä käytön helpottaminen. Tämä kuullostaa tietysti aika tutulta, samaa on tavoiteltu sähköisen materiaalin osalta parikymmentä vuotta.\nMicrosoftin alustuksessa aiheeseen NextGen Portals esiteltiin portaalistrategia:\nModerni sivujen esittäminen ja mukautuminen eri käyttötilanteisiin\nStandardien UX-patternien käyttö\nÄlykkäiden ja sosiaalisten ready-to-go portaalien tuottaminen\nCommon controls & API-ohjelmointirajapintojen avaaminen portaaleihin\nLyhyesti käyttäjänäkökulmasta: vähemmän rakentamista, enemmän käyttöä.\n2016 mennessä yritykset striimaavat 16 tuntia videota per työntekijä per kuukausi\nEnnuste Gartnerilta: 2016 mennessä yritykset striimaavat 16 tuntia videota per työntekijä per kuukausi, joten organisaation sisäiselle videoportaalille on selkeästi kysyntää. Microsoft on vastannut tähän kysyntään Video-portaalilla, joka on yksi NextGen-portaaleista ja käytössä jo Office 365 -ympäristöissä.\nVideo-portaalin tärkeimmät ominaisuudet:\nMobiili, skaalautuva käyttöliittymä\nHyödyntää Microsoftin globaalia CDN-jakeluverkkoa\nSama SLA kuin Office 365:ssa\nHTML-toisto, ei ole riippuvainen Flashista\nPäätelaitteen tunnistus ja streamin automaattinen valinta päätelaitteen mukaan\nResponsiivinen käyttöliittymä videon toistosivulla\nÄlykkyyttä video portaaliin tuo Office Graph. Graph nostaa käyttäjille näkymään suositut videot ja videot, joista mahdollisesti pidät. Lisäksi videoista voi käydä keskustelua Yammerissa.\nUutena ominaisuutena Video-portaaliin on tuotu uusia käyttöoikeustasoja, nyt käytettävissä on omistaja-, muokkaaja- sekä katseluoikeudet. REST API on tällä hetkellä preview-vaiheessa. Lisäksi tavoitteena on muuttaa koko Video-portaalin käyttöliittymä responsiiviseksi. Niin, ja Video-portaalin videoita voi kohta (ellei jo nykyään) upottaa muualle Office 365 -ympäristössä.\nPeople Experiences (Delve)\nPeople on Delven osa ja yksi uusista NextGen-portaaleista. People käyttää sisältöä ihmisten löytämiseen ja ihmisiä sisällön löytämiseen. Kerroin tästä ja Delvestä jo tarkemmin aiemmassa blogi-postauksessa, joten ei tästä sen enempää. Näkyvissä nyt siis First Release Office 365 -ympäristöissä. Delve mobiilisovellukset on saatavilla iOS ja Android -alustoille, Windows 10 Universal App tulossa myöhemmin.\nBoards on kevyt ryhmittelyyn ja jakamiseen tarkoitettu työkalu, jossa hajallaan oleva tieto tägätään avainsanalla (joka muodostaa uuden Boardin). Boards -näkymistä voi jakaa sisältöä eteenpäin ja seurata eri Boards-ilmentymiä. Yksittäinen kohde (esim. dokumentti) voidaan tietenkin liittää useampaan Boardiin. Käyttäjät voivat halutessaan seurata Boardeja ja tärkeät Boardiin tägätyt nousevat käyttäjän profiilisivulle ja uuteen Following-näkymään.\nKaikki Office 365 -dokumentit ovat saatavilla Office Graphin kautta. Siten dokumentin voi liittää Boardiin mistä vain Office 365:ssa, riippumatta dokumentin sijainnista. Boardiin nostetut dokumentit kunnioittavat lähteen käyttöoikeuksia, joten Boards -näkymä mukautuu käyttäjän mukaan. Boardiin lisäyksen voi siis tehdä huoletta, ilman riskiä sisällön ylijakamisesta.\nBoardiin tägätyt dokumentit nousevat ”rankingissä” ylöspäin, joten niistä tulee käyttäjän näkökulmasta merkittävämpiä kuin muista dokumenteista.\n”Add to Boards” -toiminto tulossa Office 365 sivustojen dokumenttikirjastoihin. Lisäksi SharePoint hybridin kautta jatkossa myös on-prem sisältöä voi liittää Office 365 Boardeihin.\nMicrosites on astetta enemmän järjesteltyä ja tuotettua sisältöä kuin Boards.\nArtikkeli on Micrositen sydän. Artikkelin avulla jäsennetään sisältöä yhdelle sivulle valmiin sivupohjan avulla. Sisällön muokkaus onnistuu kaikilla laitteilla, helposti. Artikkeliin liittyy myös sosiaaliset toiminnot, kuten keskustelut ja tykkäykset. Lisäksi artikkelin voi jakaa eteenpäin sähköpostilla. Artikkeli on käytännössä yksi sivu, johon voidaan koostaa sisältöä. Sivun muokkaus muistuttaa pitkälti Sway-työkalua.\nMicrosite-sivun muokkaus on tehty mahdollisimman yksinkertaiseksi, pohja tarjoaa valmiit paikat otsikoille sekä tekstille. Leipätekstin otsikointi muodostaa automaattisesti sisällysluettelon. Dokumentin lisääminen tekee automaattisesti upotuksen sivusisältöön. Sisältö skaalautuu automaattisesti eri päätelaitteiden näyttötarkkuuksiin. Sivulle upotetun dokumentin voi lisäksi asettaa aukeamaan halutulta sivulta.\nTällä hetkellä ”Article Toolboxin” kautta voi lisätä sivulle tekstiä, kuvia, videoita ja dokumentteja. Dokumentteja lisätessä artikkeli ehdottaa viimeksi käytettyjä dokumentteja, joten selailuakin on pyritty vähentämään merkittävästi.\nArtikkelit näytetään Micrositellä kortteina, joista näkyy suoraan koska artikkelia on viimeksi muokattu sekä moniko artikkelia on käynyt katsomassa. Kortilla sekä artikkelin lopussa esitetään käyttäjälle artikkeliin liittyviä dokumentteja, jotka nostetaan käyttäen (jälleen kerran) Office Graphia moottorina.\nInfoPedia on vielä prototyyppi, josta suunnitellaan seuraavaa NextGen-portaalia: Knowledge Management Portal. Portaalin tavoitteena on merkittävän tiedon löytäminen ja organisointi/koostaminen, riippumatta siitä missä tieto on tallennettuna.\nPari teesiä prototyyppiin ja konseptiin liittyen:\n”Making your information actionable”\n”Getting the right information to right people at the right time”\nTämä ready-to-go portaali nostaa esiin käyttäjälle merkittäviä dokumentteja (ja muita kohteita) Boards ja Microsites -portaalien kautta. Portaalin ylläpitäjillä on myös mahdollisuus asettaa sisällöille badgeja, jotka nostavat entisestään sisällön merkitystä. Tavallaan osaston tai yksikön hyväksyntä dokumentille, ”approved by marketing”.\nItse portaalin esitelty versio koostui kolmesta pääosiosta:\nFor you: Nostaa mainostettuja kohteita, sekä kohteita, jotka ovat tavalla tai toisella ajankohtaisia.\nDirectory: Mahdollistaa sisällön selailun esim. organisaatio/tiimirakenteen perusteella.\nSearch: Haku palauttaa Microsites-sivustoja, Microsites artikkeleja, dokumentteja sekä eksperttejä (osaamishaku). Hakua voi edelleen tarkentaa käyttämällä portaalin ehdottamia suodattimia. Hakulaatikko osaa myös ehdottaa etsimään suoraan tietystä portaalista syötettyjen hakusanojen perusteella.\nPortaali oli selkeästi vielä konseptiasteella, preview (mikäli tulkitsin esitystä oikein) tällä hetkellä vain valituilla asiakkailla. Jäämme mielenkiinnolla odottamaan, miltä lopullinen portaali tulee näyttämään.


Kesäkuu 05, 2020, 19:21:25 ip\nKirjoittaja Aihe: Maapähkinä (Luettu 7675 kertaa)\n« : Maaliskuu 07, 2017, 11:13:09 ap »\nHei!jJos joku käyttää maapähkinöitä,niin haluaisin tietää mitä kokemuksia on tullut. Ostin niitä kun joku väitti niiden alentavan verensokeriarvot.\nMitä muita vaikutuksia olet kokenut.\n« Vastaus #1 : Maaliskuu 07, 2017, 20:58:04 ip »\nNäinköhän alentaa? Itse en niitä syö, koska jostain joskus luin niiden olevan aivan muuta kuin terveelliset pähkinät; paremminkin herneitä tms.\nOnhan maapähkinöissä rasvaa puolet, joten mahdotonta ei ole että ne ainakin hillitsevät verensokerin nousua tilapäisesti. Mitä tulee perustavanlaatuiseen verensokeritason alentamiseen, se onkin sitten eri juttu. Ja taas tietenkin sekin, että mikä toimii kakkosilla, ei toimi ykkösillä. Ainakaan välttämättä. Ja tämä uskomus on takuulla sitä sortttia\n« Vastaus #2 : Maaliskuu 16, 2017, 22:47:14 ip »\nItse puputan maapähkinöitä varsin paljon, koska liikun usein ja hiilaria ei pysty mättämään tarpeeksi energiantarpeen täyttämiseen ilman, että sokerit nousevat safkan jälkeen taivaisiin. Omalla kohdallani isot annokset maapähkinöitä yleensä nostavat sokeria 2-5h syömisestä, joskus varsin reippaastikin, mutta ovat hyviä tasaamaan esim. yöllisiä sokereita treenien jälkeen. En ole huomannut että laskisivat millään tavalla, päinvastoin niissä oleva rasva ja proteiini todennäköisesti nostavat sokereita.\n« Vastaus #3 : Maaliskuu 16, 2017, 23:02:09 ip »\nVoisiko tässä ketjun aloituksessa olla taustalla se, että pähkinöiden sisältämä rasva hidastaa hiilareiden imeytymistä? Mutta en usko sen kyllä alentavan verensokeria. Kuten Akwesasne edellä sanoi, se pikemminkin nostaa, mutta viiveellä. Tosin kaikilla proteiinit/rasvat eivät vaikuta verensokereihin. Itse huomioin ne insuliiniannostuksessa grammamääräisesti noin puoleksi hiilarigrammoista.\n« Vastaus #4 : Marraskuu 23, 2017, 17:15:51 ip »\nSyön myös ajoittain melko paljon maapähkinöitä, varsinkin iltaisin. Tuntuu, että ne täyttävät vatsaa helposti.\nEn ole vielä ottanut selvää niiden hiilarimääristä tarkemmin, mutta kyllä ne sokeriarvoja nostavat, vaikka hitaasti.\nNiitä tulee helposti syötyä yllättäen aika paljon pikkuhiljaa napsien ja voivat näin lihottaa.\nEivät alenna sokeriarvoja. Koettu on.\n« Viimeksi muokattu: Marraskuu 23, 2017, 18:58:07 ip kirjoittanut karhu »\n« Vastaus #5 : Joulukuu 11, 2017, 13:03:14 ip »\nSaksanpähkinät ovat terveellisempiä kuin pelkät maapähkinät.\nPähkinät sisältävät paljon proteiinia. Siksi se ne ovat pieninä annoksia sopivia myös D2:lle.\n« Vastaus #6 : Joulukuu 13, 2017, 17:26:22 ip »\nProteiini ja rasva tosiaan nostavat sokeritasoa ja pitävät sen myös kauan korkealla jopa korkoa korolle tyyliin!!!!


Täti Punainen: ATC/joulukalenteri\nEDIT 19.8.08: VAIHTO ON TÄYNNÄ!\nIdeana on, että kaikki osallistujat tekevät 24 ATC-korttia ja lähettävät ne minulle 3.11. mennessä. Minä jaan kortit sitten osallistujien kesken niin, että jokainen saa eri tekijöiltä useamman kortin. Lähetykseen mukaan tulee laittaa valmiiksi postimaksulla ja osoitteella varustettu kirjekuori, jolla palautan muiden tekemät kortit uusille omistajilleen. Tässä toimii jälleen hyvin Helposti-kuoret. Tai jos käyttää postimerkkejä, kannattaa käydä postissa tarkistamassa, että maksut ovat kohdillaan, molemmissa kuorissa. Lähetän kortit uusille omistajilleen 21.11. mennessä.\nTarkoituksena on siis "avata" joulukuussa aina yksi kortti kerrallaan. Näin ollen olisi hyvä, että jokainen kortti olisi sujautettu pieneen kuoreen, jotta kortin näkisi kunnolla vasta silloin kuin olisi tarkoitus. Kuoret tulisi numeroida, jolloin korttien vastaanottaja tietää, milloin minkäkin avaa. Jaan kortit niin, että jokainen saa tarvittavat nrot takaisin päin.\nMukaan voi ilmoittautua osoitteeseen: tatipunainen@gmail.com, otsikoi mailisi: ATC/joulukalenteri. Otan itseni lisäksi mukaan 5 osallistujaa.\nRitu kortit saapuneet\nIitaliini kortit saapuneet\nSari kortit saapuneet\nErja N. kortit saapuneet\nVaihto löytyy nyt myös Joululasta!\nLähettänyt Täti Punainen klo 9.42\nTunnisteet: ATC, joulukalenteri\nLinkki laitettu Joululaan!\n13. elokuuta 2008 klo 13.18\nkiva juttu tää atc-kalenteri, mutta itse en ole niitä ihmisiä jotka tekisivät noita kortteja. Tulisin muuten mukaan, mutta mulla on myös kalenteri joka on suunnattu 2 vuotiaall. Käy vilkaisemassa.\n13. elokuuta 2008 klo 18.11\nMinullakin on nyt joulukalenteri tekeillä, joten olisi mukavaa jos kävisit vilkaisemassa ja ehkä osallistuisitkin. :)\n22. elokuuta 2008 klo 17.36


Kaikki mitä sinun tarvitsee tietää Yggdrasilista | CasinoRank\nKaikki mitä sinun tarvitsee tietää Yggdrasilista\nYggdrasil Gaming on a online-kasino ohjelmisto-ammattilaiset ja yksi alan tunnetuimmista ja kannattavimmista pelaajista. Yrityksellä on monia palkintoja upotettuna heidän peleihinsä ja suuri peliluettelo. Jokaisessa online-tilassa toimivassa kasinossa Yggdrasil-pelejä voi pelata. Yggdrasil Gaming perustettiin vuonna 2005, ja siitä on tullut todellinen edelläkävijä iGaming-alalla.\nTällä palkitulla pelitoimittajalla on useita lisenssejä, jotka Ison-Britannian ja Maltan rahapeliviranomaiset ovat myöntäneet. Yggdrasil toimii myös Maltalla, vaikka joissakin EU-maissa asuu myös merkittäviä kehittäjiä. Yrityksen nimi tulee skandinaavisesta mytologiasta, jossa Yggdrasil oli jättiläinen ikuinen elämän puu. Mielenkiintoista on, että kaikki Yggdrasil-pelit eivät koske Skandinaviaa ja Vikingsiä, koska pelikokoelma on hyvin kattava ja antaa kaikille jotain, joka korreloi heidän kanssaan.\nYggdrasilissa saatavilla olevat pelityypit - tärkeimmät ominaisuudet ja parhaat pelit\nYggdrasilin suositut kolikkopelit tuottavat edelleen huippuartisteita, joilla on alan hienoimmat grafiikat. Peleissä on erinomainen äänitekniikka, luova pelimekaniikka ja huipputason matemaattinen eritelmä. Pelit ovat käytettävissä kaikilla kielillä ja valuutoilla.\nValittu käytettävissä oleva kolikkopeli\nElemental Princess Hyperburst Rock the Cash Bar CherryPOP Victoria Wild Valley of the Gods 2 Progressiivinen jättipottipeli\nKoe heidän hauskoja jättipottipelejään mega- ja keskeisten progressiivisten kanssa.\nHeidän 2 megapottipeliään ovat Joker Millions ja Empire Fortune, jotka molemmat liittyvät samaan jackpot-pottiin, jolla on yhteinen käsitys ikuisesta eleganssista. Neljä kuuluisaa paikallista jättipottipeliä ovat Holmes and Stolen Stones, Ozwin Jackpots, Jackpot Raiders ja Jackpot Express. Jackpot TopUpissa, uudessa vallankumouksellisessa ominaisuudessa, ne antavat operaattoreille mahdollisuuden nostaa palkintopotteja jackpot-peleissään, lisätä ylimääräisiä voittomahdollisuuksia ja parantaa asiakaskokemusta.\nValitut saatavilla olevat progressiiviset jättipottipelit\nHe ajavat innovaatioita RNG-pöytäpeleissä, kun otetaan huomioon nouseva mobiilisukupolvi. He tarjoavat maailmanluokan Blackjack- ja Rulettipelejä. Löydä heidän Golden Chip Ruletti, jossa on luovia ominaisuuksia ja satunnaistettu kerroin.\nValitut käytettävissä olevat pöytäpelit\nGolden Chip Ruletti\nSplitz ™ tarjoaa uuden tason innostusta Yggdrasil-kolikkopelien julkaisuihin parantamaan pelaajien kiinnostusta valtavalla voittomahdollisuudella. Ensimmäinen Splitz ™ -mekaniikkaa tarjoava Yggdrasil-peli on Temple Stacks, jolla on yli 200 000 voittomahdollisuutta! Neon Rush Splitz ™ oli toinen SplitzTM-nimikkeemme, jossa oli hauska, visuaalisesti raskas teema ja mahdollisuus kannattaviin voittoihin sekä Splitz ™ -mekaanikon että kuuden otsikossa olevan pääpotin kautta.\nMultiMAX on pelijärjestelmä, joka kerää kertoimia rullille. Jokaisella voitolla kaikki rullat, joilla on vähintään yksi symboli, myötävaikuttivat voittoon liittyvien kerrointen voittoihin. Ensimmäinen Yggdrasil-peli, joka tarjosi MultiMax-mekanismeja, oli heidän kuuluisat Multiple-pelinsä!, peli, joka on täynnä villejä ominaisuuksia, kuten Dropdown Wins, Wilds ja MultiMAX-toiminto, joiden avulla jokainen voitto voidaan kertoa jopa viidellä erillisellä kertoimella.\nGigaBlox ™ viihdyttää jokaista pyöräytystä mukautuvalla voittomahdollisuudella - mitä suurempi blox, sitä suurempi mahdollisuus voittaa! Ensimmäinen julkaistava GigaBloxTM-peli on Lucky Neko, jossa elävät rullat laukaisevat jättimäisiä lohkoja jopa 6 × 6 pinottuina! Heidän toinen GigaBlock ™ -esittelynsä Hades parantaa ensimmäisiä GigaBloxTM-taisteluita, mikä on syvästi uraauurtava pelikokemus!\nYggdrasil -pelipalkinnot ja tunnustukset\nAlla on lueteltu muutama valittu palkinto, jonka Yggdrasil Gaming on voittanut:\n2015 - EGR B2B Awards - Software Rising Star 2016 - EGR B2B Awards - Vuoden kolikkopelien toimittaja 2016 - Gaming Awards - Vuoden peliohjelmistotoimittaja 2019 - EGR B2B Awards - RNG Casinon toimittaja 2020 - Gaming Awards - Innovator of the Vuosi\nSuosituimpia kasinoita, joissa voit pelata Yggdrasil-kasinopelejä


Alkukuvat | Tähtivaeltaja\n∴ Finncon 2006\n∴ Justina Robson - Tietoisuus on kertomus, jota sepitämme itsellemme\n∴ Kazuo Koike - Mangakäsikirjoittajien keisari\n∴ Risto Isomäki - Kristallipilven ritari\nKohta se on täällä! Kuuden vuoden tauon jälkeen Finncon-festivaali palaa Helsinkiin. Suurempana ja kauniimpana kuin koskaan. Elokuussa järjestettävän Finncon 2006:n kunniaksi tämä numero on omistettu tapahtuman kirjailijakunniavieraille. Älä siis vahingossakaan eksy coniin lukematta lehteä tarkasti läpi!\nEnglannista paikalle saapuu myrskykissan supervoimilla varustettu Justina Robson, jonka älykkäät kirjat kuuluvat kaikkien sf-fanien hyllyyn kunniapaikalle. Hänen kimppuunsa käydään niin laajan artikkelin kuin paljastavan haastattelunkin kautta.\nMielenkiintoisista asioista puhuu myös festareiden suomalainen nimivieras, viime vuonna Finlandia-ehdokkuudella kukitettu Risto Isomäki. Hän ottaa teoksillaan kantaa planeettamme kohtalonkysymyksiin ja vastaa lähes yksin koko suomalaisesta kovan scifin genrestä.\nTähtivaeltajan sivuilta jo entuudestaan tuikitutut Jeff VanderMeer (4/02) ja Stepan Chapman (1/05) pääsevät nyt esiin käännösnovellien voimin. Uuskummaa, korkeakirjallista fantasiaa ja ihmeen tuntua herättelevää proosaa. Nämä herrat todella rulaavat!\nKoska Finnconin yhteydessä järjestetään jo neljättä kertaa Animecon, suuntaamme katseen myös Japanin suuntaan. Nousevan auringon maasta esittelyyn on poimittu Kazuo Koike, mangakäsikirjoittajien keisari. Miehen tuotantoon lukeutuvat mm. sellaiset mestariteokset kuin Lone Wolf and Cub, Samurai Executioner ja Lady Snowblood.\nConi-mätön ohessa mukana kirjoja, elokuvia ja sarjakuvia käsittelevät vakiopalstamme. Kotimaista novellistiikkaa edustaa puolestaan palkittu Jukka Laajarinne, runomuotoista kerrontaa Elli Leppä.\nMuista tsekata lehden lopusta vanhojen numeroiden tarjouspaketit! Tilaus kannattaa pistää vetämään pian, sillä syksyn tapahtumissa myytäneen jälleen loppuun lehti jos toinenkin.\nKesä, sauna, tuska, ruis ja ankka. Scifi, kirja, linna, saari ja con. Lue, nauti, kokkaa. Riehu, ryyppää ja rokkaa!


Kuntavaalit on myös maakuntavaalit | Asko Juuti\nKuntavaalit on myös maakuntavaalit\n« Sisä- vai ulkoke..\nMalttia, malttia.. »\nMaanantai 15.10.2012 klo 0:50 - Asko Juuti\nParin viikon päästä kuntavaaleissa äänestetään myös koko maakuntaamme Keski-Suomea koskevista asioista. Vaalituloksen perusteella valitaan kuntien yhteisten toimintojen luottamushenkilöhallinto. Maakunta- ja koulutuskuntayhtymien valtuustot ja hallitukset saavat uuden kokoonpanon. Myös sairaanhoitopiirin valtuusto, hallitus ja perusterveydenhuollon kuntayhtymien hallinnot uudistuvat samoin. Myös kuntien yhteisiin kehittämisyhtiöihin valitaan uusia luottamushenkilöitä.\nNostan tämän esiin sen vuoksi, että maakuntamme ei ole kovinkaan hyvässä tuloskunnossa. Vanha perusteollisuus on edelleen rakennemuutoksen kourissa ja olemme menettäneet maakunnasta sadoittain vakaita työpaikkoja mm. paperi- ja metalliteollisuudesta. Kun vielä valtio ja puolustusvoimat uudistaa voimakkaasti rakenteitaan ja sosiaali- ja terveydenhuoltoa odottaa välttämätön rakennemuutos, on kurimus aika kattava koko maakunnassa. Nämä ovat tärkeimpiä syitä siihen, että suurimmalla osalla kunnista menee nyt taloudellisesti huonosti. Tästä konkreettinen todiste on se, että vain Muurame maksaa muille kunnille verotulotasausta ensi vuonna. Eikä lähitulevaisuus näytä yhtään valoisammalta, ellei suunta muutu.\nKeski-Suomen vahvuutena on kattava koulutustarjonta. Osaavaa työvoimaa on siis saatavilla. Emme ole vain osanneet jalostaa osaamista uusiksi työpaikoiksi riittävän tehokkaasti. Ja vain työllä saamme koko maakunnan uuteen nousuun.\nNyt tarvitaan uusia ideoita ja rohkeutta niiden toteuttamiseen. Nykyisten yritysten kasvupotentiaali ja uusien yritysten liikeideat on mahdollistettava ja hyödynnettävä. Yritysten välistä yhteistyötä on lisättävä, jotta rahkeet riittävät myös ulkoisille markkinoille.\nKuntien, maakunta- ja valtionhallinnon tehtävä on luoda toimintaedellytyksiä, ettei yksikään työllistävä yritysidea jää hyödyntämättä, sijoittuu se minne päin maakuntaa tahansa. Kuntien kaavoitustoimintaa ja maakunnan sekä valtion elinkeinotukia on siksi osattava käyttää viisasti. Tässä Keski-Suomen kuntien kannattaa pelata nyt yhtenä joukkueena.\nEi siis ole ollenkaan yhdentekevää, miten vaaleissa äänestetään. Kuntien talous on saatava kuntoon, mutta omankin kunnan etu on, että maakunnalla menisi jatkossa hyvin.\nAvainsanat: rakennemuutos, talous, maakunta, Keski-Suomi


K-kauppiaat vetivät kaulaa osuuskauppiaisiin - Talous - Helsingin Sanomat\nK-kauppiaat vetivät kaulaa osuuskauppiaisiin\nSuomen ruokakaupan kakkoset, K-kauppiaat, säilyttivät viime vuonnakin selkeän hajuraon ruokakaupan ykkösiin eli osuuskauppamiehiin. Turun Citymarket-kauppias Hannu Aaltonen keräsi yli 3,37 miljoonan pääomatulot, mutta nosti vain 43 261 euroa ansiotuloina.\nSuomen ruokakaupan kakkoset, K-kauppiaat, säilyttivät viime vuonnakin selkeän hajuraon ruokakaupan ykkösiin eli osuuskauppamiehiin. Turun Citymarket-kauppias Hannu Aaltonen keräsi yli 3,37 miljoonan pääomatulot, mutta nosti vain 43 261 euroa ansiotuloina. Veroprosentti oli siten 28.


Tekoäly voittaisi jo nyt ihmisen oikeassa sodassa – ja sen ymmärtäminen on olennaista, kun Suomi tekee päätöksen historiallisesta hävittäjähankinnasta | Yle Uutiset | yle.fi\nMartti LehtoJyväskylän yliopisto\nTiedon määrä ylittää ihmisen kyvyt\nHävittäjänhankinnasta vastaava puolustusministeriö on linjannut, että Suomi ei osta hävittäjää vaan järjestelmän.\nTästä jutusta voit lukea tarkempaa vertailua Suomeen ehdolla olevista hävittäjämalleista. Tämän jutun lopussa esitellään puolestaan hävittäjäkauppojen tämänhetkistä tilannetta Euroopassa.\nHiukan oikoen järjestelmällä tarkoitetaan sitä, että hävittäjien pitää pystyä jakamaan tietoa vihollisesta keskenään ja samalla välittämään sitä maa- ja merivoimille.\nLisäksi niiden täytyy pystyä häiritsemään vihollisen tutkia, tuhoamaan maahan tunkeutuvat viholliskoneet ja ohjukset sekä kyettävä iskemään syvälle vihollisen selustaan.\nToisin sanoen koneen nopeus ei enää ole yksistään ratkaiseva, vaan se nopeus, millä tietoa käsitellään ja analysoidaan. Martti Lehdon mukaan tällöin kyse on koko systeemin nopeudesta.\nKäytännössä tietoa tulee kuitenkin hävittäjän ohjaajalle niin paljon ja niin nopeasti, että tämä ei joka tilanteessa siitä yksin selviä. Hänelle tarvitaan avustaja vaikka viime kädessä päätöksen tekeekin ihminen.\nLehto lienee oikeassa, sillä tekoälystä tulee vääjäämättä osa tulevaisuuden sotakalustoa. Samalla tavalla, kun tekoäly on voittanut ihmisen shakissa ja muissa peleissä vuodesta 1996 alkaen, se voittaa lopulta ihmisen oikeassa sodassakin.\nTekoäly ei pelkästään analysoi uutta tietoa vaan vertaa sitä aiemmin kerättyyn tiedustelutietoon ja erottelee olennaisen epäolennaisesta.\nTaannoisessa esitelmässään Air Power Conference 2018:ssa lokakuussa Martti Lehto esitteli simulaatiota, jossa kokenut taistelulentäjä, eversti Gene Lee kilpaili ALPHA-nimistä tekoälyä vastaan ilmataisteluissa. Vaatimattomaan tietokoneeseen asennettu tekoälyohjelma (siirryt toiseen palveluun) voitti Leen joka ikisessä yhteenotossa.\nEri kysymys onkin sitten se, miten käy, kun tekoäly ottaa mittaa toisesta tekoälystä. Venäjä on jo ilmoittanut kehittävänsä tekoälyyn perustuvaa ohjusta, joka osaa itse valita maalinsa. Yhdysvalloilla ja Kiinalla on vastaavia hankkeita.\nTekoäly ja digitaalinen osaaminen näkyy kaiken kaikkiaan hävittäjäkaupassa, kuten myös Merivoimien Laivue 2020 -hankkeessa. Alla oleva grafiikka kuvaa, mihin kaikkeen uuden hävittäjän vähintään täytyy kyetä.\nEnää ei turvata pelkästään omaa ilmatilaa\nBryan CrutchfieldHenrietta Hassinen / Yle\nTietoja ei vaihdeta, mutta naapuriin voi vilkuilla\nSuper Hornet olisi jatkoa nykyiselle Hornetille\nToistaiseksi Super Hornetia ei ole tilannut yksikään Euroopan maa, vaikka vanhempia Horneteja Euroopassa on runsaasti. Super Hornet on käytössä lähinnä Yhdysvalloissa ja Australian ilmavoimissa.\nSuomen nykyisen Hornetin Amraam-ohjus ei ole näillä näkymin integroitavissa Rafaleen, toisin kuin kaikkiin muihin ehdokkaisiin.\nTarkennus 8.1. klo 15.20: Super Hornet on käytössä Australian ilmavoimissa, ei laivastossa.


Meren jätteille hyvästit! Keksintö siivoaa roskat pintavedestä – Stara\nMeren jätteille hyvästit! Keksintö siivoaa roskat pintavedestä\nViihdeuutiset 20.12.2015, 19:00 · Stara.fi\nYksi luonnon vakavimmista ongelmista tällä hetkellä on merten valtavat roskamäärät. Suomessa ongelma ei näy, mutta Stara vieraili viime viikolla Hong Kongissa, jossa meri oli silmänkantamattomiin kuin yhtä suurta roskasäiliötä. Nyt tähän ongelmaan on kehitelty yksi potentiaalinen korjaus.\nAustralialaisten surffarien kehittämä Seabin on eräänlainen merenpinnassa oleva imuri, jonka suuaukko sijaitsee pari senttiä vedenpinnan alapuolella. Silloin erityisesti pinnalla kelluvat muoviroskat imeytyvät pintaveden mukana imuriin ja jäävät kiinni suodattimeen, josta ne voidaan myöhemmin kerätä kätevästi talteen.\nValtamerten jättimäistä muoviongelmaa tällä laitteella ei vielä lopullisesti ratkaista, mutta jokainen roska pois merestä on hyväksi luonnolle ja mereneläville. Seabin hakee parhaillaan IndieGoGo-palvelussa rahoitusta varsinaisen tuotannon aloittamiseksi.


Areena, jolla nuoret voivat esitellä osaamistaan\nYli 400 nuorta 35 eri ammatista pyrkii taitosektoriensa tähdiksi olympialaisten tyylisessä kilpailussa, joka pidetään Ruotsin Göteborgissa joulukuussa.\nGöteborg on tapahtumapaikkana merkittävälle EuroSkills™ 2016 -kilpailulle, joka pidetään kahden vuoden välein nuorten ammattitaidon tukemiseksi teollisuudessa ja palvelusektorilla.\nWorldSkills™ International -yhteisön toimintaan kuuluva tapahtuma tarjoaa Euroopan parhaille lahjakkuuksille sekä hallinnon, kaupan alojen, oppilaitosten ja yhteistyökumppanien edustajille mahdollisuuden tavata kilpailun ja konferenssin merkeissä.\nVuoden 2016 kilpailuun odotetaan saapuvan noin 1 000 johtajaa, kouluttajaa ja opettajaa, jotka edustavat yli 24:ää jäsenmaata ja -aluetta Euroopassa, sekä noin 100 000 vierailijaa. 25-vuotiaiden ja sitä nuorempien kilpailijoiden näytteillä oleva osaaminen vaihtelee puusepän työstä, hitsauksesta, autonkorjauksesta ja lentokoneiden kunnossapidosta graafiseen suunnittelutekniikkaan, hiusmuotoiluun ja elektroniikkaan.\n3M on tänä vuonna yksi EuroSkillsin kolmesta virallisesta kumppanista yhdessä autovalmistaja Volvon sekä saksalaisen teollisuusvalvonnan ja automaation alan yrityksen Feston kanssa.\nKoska 3M on virallinen kumppani, sen toimipisteet eri puolilla Eurooppaa ovat mukana kouluttamassa omien alueidensa nuoria kilpailijoita.\n3M:n Euroopan kestävän kehityksen johtaja Rich Miles kertoo: ”Annamme ammattiuraansa vasta aloittaville nuorille mahdollisuuden kehittää taitojaan ja kokemustaan 3M:n markkinoiden johtavien tuotteiden ja tekniikoiden avulla kilpailuun valmistautumisen sekä itse kilpailun aikana."\nTänä vuonna EuroSkillsin järjestelykomitean tavoitteena on tehdä siitä tähän mennessä kestävin eurooppalainen Skills-tapahtuma tekemällä ennakoivia toimenpiteitä raaka-aineiden, veden ja energian hukkakäytön minimoimiseksi.\nRich lisää: “Tällä on vahva yhteys 3M:n viiteen maailmanlaajuiseen kestävyyshaasteeseen, jotka eivät keskity vain resurssien tehokkuuteen ja jätteen vähentämiseen vaan sosiaaliseen kestävyyteen esimerkiksi terveyden ja turvallisuuden sekä koulutuksen ja kehityksen alueilla.\n"Eri puolilla Eurooppaa on pulaa osaamisesta, ja me haluamme kannustaa nuoria näille ammattiurille ja antaa heille mahdollisuuden loistaa."\nVaikka tämä on ensimmäinen vuosi, jolloin 3M on EuroSkillsin kumppanina, yritys on ollut laajemman WorldSkills-organisaation tukija monta vuotta ja Global Industry Partner -kumppani viimeiset neljä vuotta.\nMaailmanlaajuinen WorldSkills-kilpailu pidetään EuroSkillsin tapaan joka toinen vuosi, ja seuraava tapahtuma on vuonna 2017 Abu Dhabissa.\nLue lisää EuroSkills\nNäytä enemmän tarinoita


Noin 250 rajamäkeläistä mielenosoituksessa lähilukionsa puolesta – "Kaiken ei tarvitse olla suurta" | Paikalliset | Nurmijärven Uutiset\nPaikalliset 15.8.2020 6:00\nMonet saapuivat paikalle omien banderolliensa kera. Osallistujien kylteissä mm. vaadittiin päättäjille järkeä käteen, perättiin oikutta lähilukioon, kiiteltiin Rajamäen lukion oppeja, vaadittiin turvaamaan Rajamäen kasvu ja vaadittiin hylkäämään suurlukiosuunnnitelmat. Riikka Laine\nKoulut: Rajamäkeläiset luovuttivat valtuustolle adressin lukion säilyttämisen puolesta.\nMiksi hyvä ja toimiva lukio pitäisi lakkauttaa?\nTämä tuntui olevan monen huulilla Rajamäen lukiotoimipisteen puolesta tiistaina järjestetyssä kuntalaisten mielenosoituksessa. Rajakaaren yläparkkipaikalle kokoontui kaikkiaan noin 250 kuntalaista puolustamaan Nurmijärven lukion Rajamäen toimipisteen säilyttämistä.\nKaikilla paikalle tulleilla oli yhteinen agenda ja he halusivat välittää kunnan päättäjille terveisensä lukion säilyttämiseksi.\nNuorimpaa kaartia paikalla edustivat Hilja ja Iita Tuhkanen, jotka käyvät vielä Rajamäen koulua. Kolmannen ja neljännen luokan alottaneiden tyttöjen viesti kyltissä oli selvä: Hekin haluavat käydä lukion tulevaisuudessa Rajamäellä.\n– On tärkeää, että oma lähilukio pysyy kylällä ja lapsilla on mahdollisuus päästä halutessaan lähelle kouluun. Lähilukioon on helppo kulkea, siellä on turvallinen ympäristö ja mahdollisesti tuttuja oppilaita alakoulusta asti. Kaiken ei tarvitse olla suurta, vaan pienessä lukiossa ihmisläheisyys korostuu, Hiljan ja Iitan vanhemmat Jani ja Minna Tuhkanen miettivät.\nTuhkaset kertoivat toivovansa, ettei lukiopäätöstä roikoteta enää vuosia. Heidän perheessään yläkoulun jälkeiset opiskelupaikat ovat parin vuoden päästä ajankohtaisia, kun Iitan ja Hiljan isoveli aloitti juuri yläkoulussa.\nVirve Karvonen kertoi tulleensa paikalle lastenlastensa tähden. Hän toivoo, että lapsenlapset pääsevät käymään samaa lukiota, jota Karvosen omat lapset ovat käyneet.\n– Minulla on neljä lasta, jotka ovat kaikki valmistuneet Rajamäen lukiosta ylioppilaiksi, päässeet haluamiinsa jatko-opiskelupaikkoihin ja työllistyneet. Olen todella kiitollinen lukiolle. Kun koulut olivat omalla kylällä, aikaa ei tarvinut käyttää matkustamiseen. Kaikki lapset ovat myös ehtineet harrastaa tavoitteellisesti sen ansiosta, Karvonen kertoo.\n– Tuntuu kamalalta, että koulu on päästetty purkukuntoon ja se voidaan lakkauttaa. Lukion puolesta taisteltiin jo 1960-luvulla, ja silloin se oli todella hienoa saada lukio kylälle, joten kyllä tämä pitäisi ehdottomasti säilyttää, Rajamäen lukion ensimmäisen vuosikerran ylioppilas Terttu Tuominen sanoo.\nPro Rajamäki lukio -työryhmän kanssa mielenosoitusta järjestämässä ollut Tuija Tuominen-Peltola kiitteli sitä, että niin moni oli saapunut paikalle. Lukio koetaan selvästi kylän yhteiseksi asiaksi ja sen säilyminen on tärkeää monelle sukupolvelle.\nMonen kyläläisen kanssa asiasta keskustellut Tuominen sanoo, että rajamäkeläisille riittäisi jatkossa varsin hyvin nykyisten väliaikaisten tilojen kaltaiset muunneltavat moduulitilat.\n– Siihen kun vielä saataisiin joku juhlasali kylkeen. Me emme tarvitse mitään isoa ja hienoa, vaan pääasia on, että palvelu on lähellä. Koulut ovat kylän sydän ja tuovat vetovoimaa ja pitovoimaa pohjoiselle Nurmijärvelle.\n– Jos lukio keskitetään Kirkonkylään, niin monet nuoret lähtevät täältä Hyvinkäälle. Hyvinkäälle saa koulumatkatukea ja siellä on harrastusmahdollisuuksia, mutta ei Kirkonkylässä ole mitään, eikä matkaan saa tukea, Tuominen-Peltola sanoo.\nPro Rajamäki lukio -työryhmän puolesta puheen pitänyt Matti Luokola muistutti myös, että lukio on alkujaan Rajamäen yhteiskoulun kannatusyhdistyksen rakennuttama. Ehkä juuri siksi kunnan aikeet tuntuvat kylällä pahalta.\nLuokola kertoi myös ilahtuneensa lisäajasta, jonka kunnanhallitus otti maanantaina. Luokolan mukaan lukioratkaisu tarvisisi vielä reilusti lisäaikaa, jotta kunta ehtisi tehdä kunnolliset, yli hallintorajojen ulottuvat vaikuttavuusarviot. Hän toivoisi myös, että kunta siirtäisi palveluverkon vetovastuun yhdelle johtajalle, joka tarkastelisi asiaa kokonaisuutena yli hallintorajojen ja ottaisi päättäjiä mukaan jo valmisteluvaiheeseen. Lautakuntien ja päättäjien eriävistä näkemyksistä näkyy Luokolan mukaan se, että työtä tehdään vielä liian siiloutuneesti, eikä koko kuntaa ajatellen.\n– Se ei vaikuta pelkästään Rajamäkeen, vaan koko Nurmijärveen, jos yksi taajama jää ilman vetovoimaisia palveluita, Luokola sanoo.\nRajamäkeläiset luovuttivat tilaisuudessa lukion säilyttämisen puolesta kerätyn adressin kunnanvaltuuston varapuheenjohtajalle Jerry Latvalle (sd.). Latva lupasi viedä adressin valtuustolle tiedoksi.\nHänen mukaansa oli hienoa nähdä, että aihe on saanut kuntalaiset liikkeelle.\n– Tunteet tuntuvat olevan asiassa pinnassa, ja niin ne ovat päättäjilläkin. Silloin on aina vaikeaa tehdä päätöksiä, kun tunteet ovat mukana, mutta asiassa pitäisi ehdottomasti saada järkipäätös tehtyä, jotta voimme vuosienkin päästä todeta sen olleen hyvä päätös, Latva sanoo.\nOmaa kantaansa asiaan hän ei vielä kertonut, sillä hän odottaa vielä kunnan lisäselvityksiä aiheesta. Kunnanhallitus päätti maanantaina, että lukioratkaisua ei tehdäkään alkuperäisen suunnitelman mukaisesti elokuun lopussa, vaan päätös siirretään lokakuulle.\n– On ihan hyvä, että tähän on otettiin lisäaikaa, sillä asiassa ei pidä tehdä hätiköityjä päätöksiä. Vaikka vähän kiirehän tässä tulee toki lokakuullekin, Latva sanoo.


Laskennalliset mallit – Connecting the Dots\nErityisesti luonnontieteissä laaditaan malleja kuvaamaan sitä, miten uskomme asioiden todellisuudessa toimivan. Mallit eroavat laajemmista teorioista siten, että niiden avulla yritetään yleensä kuvata rajattua toimintaperiaatetta usein matemaattisten käsitteiden ja kielen termein.\nMalli laaditaan tarkoituksensa perusteella. Otetaan esimerkiksi malli, joka kuvaa napin painallusta.\nJos mallia halutaan käyttää siihen, että tarkasti ennustetaan, miten ihminen painaisi nappia, täytyisi malliin sisällyttää arviot muun muassa lihasvoimasta sekä käden ja liikkeen yhteistoiminnasta. Jos tarkoituksena on vain saada robotti painamaan nappia itse, voidaan luoda malli, joka kuvastaa sille optimaalista napinpainallusta.\nTekoälyn alle mahtuu malleja moniin eri tarkoituksiin. Suurimmaksi osaksi ne keskittyvät jonkin tehtävän tehokkaaseen suorittamiseen, mutta joskus tarkoituksena on myös simuloida ihmismielen toimintaa. Parhaatkin mallit ovat aina arvioita, koska tosimaailman ilmiöt ovat usein paljon monimutkaisempia kuin omat yksinkertaistuksemme.\nKaikki mallit ovat väärässä, mutta joistakin on hyötyä.


Kannatin Suora Mänty (P-25107) | Byggmax\nKannatin Suora Mänty\n140x205mm, Käsittelemätön Mänty POISTOTUOTE\nKannake, mäntyä, esimerkiksi hyllyjen ja ikkunalautojen asentamiseen.\n0 34 € /kpl\nKipsiseinään asennettaessa on paikallistettava puukoolaukset ja kannakkeet kiinnitetään niihin yleisruuveilla.\nJos kannake on kuitenkin kiinnitettävä suoraan kipsilevyyn, suosittelemme kipsilevytulppia. Lisäksi voit tehostaa kiinnitystä sivelemällä kannakkeen kiinnityspintaan liimaa. Betoniseinään kiinnitettäessä on käytettävä betonille tarkoitettuja ruuveja ja tulppia.


Savate (Boxe Française) - Lajikuvaus\nSavate - ranskalainen nyrkkeily, on vuosisatoja vanha, ainoa aito eurooppalainen kamppailulaji, jossa käytetään potkuja. Savatessa yhdistyvät nopeat ja tehokkaat potkut ja perinteisen nyrkkeilyn käsitekniikat. Esteettisen savaten suosio perustuu teknikoiden realistisuuteen, tehokkuuteen ja järjenkäyttöön.\nVarusteinaan savateurilla on trikoopuku (combinaison), savatejalkineet, savatehanskat, hammas-, ala- ja säärisuojat. Savateurin tasosta kertoo pukuun kiinnitettävä hanskan (tekniikkatason) merkki; hanska-arvot ovat sininen, vihreä, punainen, valkoinen, keltainen ja hopea hanska, jossa on kolme tasoa.\nPotkut eivät edellytä äärimmäistä notkeutta, sillä kaikki potkut voidaan suorittaa ala- sekä keskilinjaan. Potkut tapahtuvat kantapäällä, jalkapöydällä, kengän sisä- tai ulkosyrjällä tai kengän kärjellä.\nPariisilainen paini (Lutte Parisienne) ja keppitekniikat (La Canne), joita opetetaan lähinnä leireillä, kuuluvat myös savateen.\nLähde ja lisätietoja: Savate Club Helsinki


Tarpeeton leimaaminen pitää unohtaa | Pariisin terrori-isku | HS\nTarpeeton leimaaminen pitää unohtaa\nPerjantaina 13. marraskuuta Pariisi koki järkyttävän iskun. Siitä lähtien Ranskassa ja muualla maailmassa on osoitettu solidaarisuutta ranskalaisia ja Ranskan yhteiskunnan arvoja kohtaan. Solidaariset eleet ovat olleet valonpilkahduksia näin muuten synkkään ja painostavaan ilmapiiriin. Yhdessä pysyminen ja yhteinen tuki ovat olleet tavattoman suuri apu ja helpotus koettuun järkytykseen.Ystäväpiirissäni moni tunsi jonkun, joka oli veristen tapahtumien keskiössä. Osa tunsi yhden menehtyneistä, osa tunsi yhden haavoittuneista. Kaikki tunsivat kuitenkin hyökkäysten pääkohteen: vapauden, veljeyden, tasa-arvon ja tunnustuksettoman valtion (laïcité).\nKun tapahtumia lähdettiin puimaan, yhteiseksi peloksi muodostui näiden arvojen ja oikeuksien polkeminen. Vain tunteja iskujen jälkeen suuri määrä ihmisiä, myös Suomessa, unohti tai syrjäytti nämä periaatteet lyömällä heti uskonnolliset kortit pöytään. Ihmisiä jaoteltiin ja leimattiin eri ryhmiin erityisesti uskon perusteella. Syntyi vastakkainasettelu, joka on juuri sitä, mitä terroristit toivovat, sillä tämä sama vastakkainasettelu mahdollistaa länsimaisten arvojen rapautumisen. Tärkeää olisi unohtaa kaikki tarpeeton leimaaminen. Ei, muslimit eivät ole terroristeja eivätkä pakolaiset uhka länsimaille. Pariisin iskujen terroristit ovat tavattoman pieni joukko sairaita yksilöitä, joita ei sovi sekoittaa muuhun muslimiväestöön. He eivät edusta uskontoa vaan katkeroitunutta, yksinkertaistettua, väkivaltaista ja ala-arvoista ideologiaa, jota vastaan täytyy taistella. Jos annamme heille sen ylimmän kunnian, että kutsumme heitä muslimeiksi, me vain pönkitämme liikkeen egoa. Vain kutsumalla terroristeja terroristeiksi voimme tunnistaa oikean ongelman ja poistaa sen.Pariisi on upea kaupunki etenkin monimuotoisuutensa takia. Jokaisella on vapaus iloita kaupungin antimista niin kuin itse haluaa. Pariisi on Ranskan yhteiskunnan arvojen ilmentymä ja siksi olisi dramaattista, jos tämä ei enää toteutuisi. Pariisilaiset näyttävät, etteivät he pelkää terroristeja, en minäkään. Elän silti jatkuvassa pelossa, sillä terrori-iskujen takia pelkään arvojeni ja niiden toteutumisen puolesta. Monimuotoisuus on rikkaus vain, jos me kaikki voimme nauttia siitä tasapuolisesti yhdessä. Siksi uskonnollinen ja poliittinen retoriikka olisi ohjattava palvelemaan oikeita asioita. Toivon, ettei lähdettäisi polemisoimaan tai polarisoimaan uskontoja, vaan että keskityttäisiin puolustamaan arvojamme ja kysymään olennaisia kysymyksiä – näin myös Suomessa.Nathalie Luomi-MétivieropiskelijaIle de France, Ranska\nPerjantaina 13. marraskuuta Pariisi koki järkyttävän iskun. Siitä lähtien Ranskassa ja muualla maailmassa on osoitettu solidaarisuutta ranskalaisia ja Ranskan yhteiskunnan arvoja kohtaan. Solidaariset eleet ovat olleet valonpilkahduksia näin muuten synkkään ja painostavaan ilmapiiriin. Yhdessä pysyminen ja yhteinen tuki ovat olleet tavattoman suuri apu ja helpotus koettuun järkytykseen.Ystäväpiirissäni moni tunsi jonkun, joka oli veristen tapahtumien keskiössä. Osa tunsi yhden menehtyneistä, osa tunsi yhden haavoittuneista. Kaikki tunsivat kuitenkin hyökkäysten pääkohteen: vapauden, veljeyden, tasa-arvon ja tunnustuksettoman valtion (laïcité).Kun tapahtumia lähdettiin puimaan, yhteiseksi peloksi muodostui näiden arvojen ja oikeuksien polkeminen. Vain tunteja iskujen jälkeen suuri määrä ihmisiä, myös Suomessa, unohti tai syrjäytti nämä periaatteet lyömällä heti uskonnolliset kortit pöytään. Ihmisiä jaoteltiin ja leimattiin eri ryhmiin erityisesti uskon perusteella. Syntyi vastakkainasettelu, joka on juuri sitä, mitä terroristit toivovat, sillä tämä sama vastakkainasettelu mahdollistaa länsimaisten arvojen rapautumisen. Tärkeää olisi unohtaa kaikki tarpeeton leimaaminen. Ei, muslimit eivät ole terroristeja eivätkä pakolaiset uhka länsimaille. Pariisin iskujen terroristit ovat tavattoman pieni joukko sairaita yksilöitä, joita ei sovi sekoittaa muuhun muslimiväestöön. He eivät edusta uskontoa vaan katkeroitunutta, yksinkertaistettua, väkivaltaista ja ala-arvoista ideologiaa, jota vastaan täytyy taistella. Jos annamme heille sen ylimmän kunnian, että kutsumme heitä muslimeiksi, me vain pönkitämme liikkeen egoa. Vain kutsumalla terroristeja terroristeiksi voimme tunnistaa oikean ongelman ja poistaa sen.Pariisi on upea kaupunki etenkin monimuotoisuutensa takia. Jokaisella on vapaus iloita kaupungin antimista niin kuin itse haluaa. Pariisi on Ranskan yhteiskunnan arvojen ilmentymä ja siksi olisi dramaattista, jos tämä ei enää toteutuisi. Pariisilaiset näyttävät, etteivät he pelkää terroristeja, en minäkään. Elän silti jatkuvassa pelossa, sillä terrori-iskujen takia pelkään arvojeni ja niiden toteutumisen puolesta. Monimuotoisuus on rikkaus vain, jos me kaikki voimme nauttia siitä tasapuolisesti yhdessä. Siksi uskonnollinen ja poliittinen retoriikka olisi ohjattava palvelemaan oikeita asioita. Toivon, ettei lähdettäisi polemisoimaan tai polarisoimaan uskontoja, vaan että keskityttäisiin puolustamaan arvojamme ja kysymään olennaisia kysymyksiä – näin myös Suomessa.Nathalie Luomi-MétivieropiskelijaIle de France, Ranska


Hitti vai huti: Jenni Vartiainen esiintyi festivaaleilla kirkkaankeltaisessa pitsihaalarissa - MTVuutiset.fi\nKuvankaunis Vartiainen Provinssirockissa.\nJulkaistu 22.06.2011 11:54 (Päivitetty 22.06.2011 14:17 )\nSuomalainen popmusiikin ykkösnimi, kuvankaunis Jenni Vartiainen esiintyi viikonloppuna Provinssirockissa Seinäjoella. Nainen nähtiin päälavalla kirkkaankeltaisessa pitsihaalarissa, jättimäisessä lierihatussa ja raitajakussa. Pukiko asu mielestäsi Vartiaista?\nPoptähti Jenni Vartiainen nähtiin Seinäjoen Provinssirockissa päälavalla iltapäivällä. Varhaisesta ajankohdasta huolimatta hiekkakenttä oli täynnä faneja ja innokkaita kuulijoita. Vartiainen otti yleisön omakseen pirteällä jutustetulla ja vitsikkäillä välijuonnoilla. Tähti bongaili hänelle omistettuja viestejä fanien kylteistä ja vastasi niihin. Eräs fani toivoi Vartiaista sänkyynsä, toinen taas halusi tähden jatkoille.\nYleisön keskuudessa kuultiin kuitenkin hämmentyneitä kuiskutuksia tähden asusta. Laulajatar oli valinnut ylleen kirkkaankeltaisen löysän pitsihaalarin, joka oli kursittu vyötäröltä kokoon ruskealla vyöllä. Keikan alussa hän oli kruunannut asunsa vielä mustavalkoraitaisella jakulla ja jättimäisellä, osittain kasvot peittävällä lierihatulla.\nJenni Vartiainen on tunnettu tyylikkyydestään ja saanut paljon kiitosta upeista esiintymisasuista ja persoonallisesta tyylistään.\nMitä mieltä olet Vartiaisen asusta Provinssirockissa: pukiko se tähteä?\nPiditkö laulajattaren asusta?\nJenni Vartiainen ottaa kantaa nettiturvallisuuden puolesta\nJenni Vartiainen hemmottelee fanejaan elokuussa\nKuvat: Helmi, Lehtikuva


Jäätaiturijoukkueita muodostelmaluistelun loppukilpailuissa Kouvolassa viikonloppuna (25.3.2012)\nKouvolassa järjestettiin 24.-25.3.2012 muodostelmaluistelun loppukilpailu. Jäätaitureista tulokas- minori- ja aikuisjoukkueet osallistuivat KouJT:n järjestämiin kilpailuihin. Kids oli upeasti KOLMAS tulokkaiden 18 joukkueen sarjassa!!\nKansalliset juniorit loppukilpailussa Järvenpäässä 24.-25.3.2012 (25.3.2012)\nJärvenpäässä luisteltiin viikonloppuna kansallisten junioreiden ja senioreiden loppukilpailu. Jäätaitureilla oli edustusta juniorityttöjen sarjassa. Emma Timonen oli upeasti kolmas!\nCrystal Ice of Espoo 2012 jäätaiturijuhlaa! (25.3.2012)\nEsJt järjesti perinteisen Crystal Ice of Espoo -kilpailun lauantaina 24.3. ja sunnuntaina 25.3. Laaksolahden jäähallissa. Kansainväliseen kilpailuun osallistui luistelijoita Suomesta, Ruotsista ja Virosta. Jäätaiturit menestyivät hienosti kaikissa sarjoissa. Kia Warén ja Doris Louhikoski ottivat KAKSOISVOITON Debs Girls -sarjassa, ja Seidi Rantanen, Nelma Hede ja Nanna Förster KOLMOISVOITON Junior Ladies -sarjassa!! Advanced Novice Girls -sarjassa Emmi Peltonen oli toinen ja Lilli Saksela kolmas. ISO KIITOS kaikille kilpailujärjestelyihin osallistuneille luistelijoille ja aikuisille!\nPieni Merenneito -jääsadun esitysajat (19.3.2012)\nJäätaitureiden tämänvuotinen kevätnäytös Pieni Merenneito esitetään Laaksolahden jäähallissa lauantaina 21.4. ja sunnuntaina 22.4. yhteensä neljä kertaa. Myös näytöksen läpimenon ajankohta on varmistunut. Läpimeno on tiistaina 17.4. klo 17.30-20.00.\nMinit kutsukilpailussa Kauniaisissa 18.3.2012 (18.3.2012)\nKauniaisten Taitoluisteluklubi (KaTa) järjesti sunnuntaina 18.3. B-silmujen loppukilpailun, aluekilpailun ja minien kutsukilpailun. Jäätaitureita osallistui minien sarjoihin. Milja Suila oli toinen 2002-syntyneiden sarjassa. Viola Haikarainen oli kolmas 2003-syntyneiden sarjassa.\nNoviisien kultafinaali Joensuussa 18.3.2012 (18.3.2012)\nJoensuussa kilpailtiin viikonloppuna myös noviisien kultafinaalissa, jonne kaikki seuramme noviisiluistelijat hienosti olivat saaneet paikan. Kilpailun järjesti Joensuun Kataja Taitoluistelu. Mirka Väänänen oli kilpailun kuudes.\nDebytanttien kulta- ja hopeafinaalit Joensuussa 17.3.2012 (17.3.2012)\nSeuramme debytanttiluistelijat kilpailivat Joensuussa lauantaina 17.3. debytanttien kulta- ja hopeafinaaleissa. Jäätaitureilla oli edustusta molemmissa kilpailuissa. Kilpailut järjesti Joensuun Kataja Taitoluistelu (JoKa). Kia Warén oli upeasti kultafinaalin kolmas!\nNäytöksen puvustukseen talkoolaiseksi (13.3.2012)\nTämän kevään kevätnäytöksen, Pieni Merenneito -jääsadun, puvustus on kiireisimmillään. Näytökseen on enää viisi viikkoa ja kaipaammekin lisää talkooväkeä ompelutöihin. Talkootyöt ovat helppoja leikkaus- ja ompelutöitä, jotka onnistuvat kaikilta. Tule mukaan tekemään jälleen kerran hieno ja ikimuistettava esitys!


Tietoa meistä - Happipeitset.fi kaikki polttoleikkaukseen\nHelposti, joustavasti, luotettavasti\nOlemme vuonna 2005 perustettu perheyritys ja olemme toimittaneet happipeitsiä teollisuuden eri tarpeisiin jo vuosien ajan. Tiedämme, että asiakkaillamme on usein kiire saada tuotteet käyttöön mahdollisimman nopeasti jonka takia pyrimme aina nopeisiin toimituksiin. Vaikka teemme tällä hetkellä pelkkiä tehdastoimituksia niin ketterän toimitusverkon kautta saamme toimitettua happipeitset nopeallakin aikataululla. Haluamme, että tilausten teko on helppoa ja joustavaa ja että tuotteiden laatuun voi aina luottaa.\n”Yhteensä kymmenien vuosien romu- ja metallialan kokemus takaa sen, että kauttamme saa luotettavasti happipeitset kaikenlaisiin tarpeisiin sekä jälleenmyyjille että suoraan alan toimijoille.”\n– MIA RANTAMÄKI\nTILAA KAIKKI POLTTOLEIKKAUKSEEN HELPOSTI


ellasgallery: CHIRISTMAS HOLIDAYS\nAivan kohta sekin on täällä, - kauan odotettu joululoma ja joulu, vaikka mulla on oma joulufiilis hieman vajaa. Voisin sanoa, että parempiakin joulunodotuksia on ollut. Tai toisinsanoen niissä on ollut enemmän mukana lunta ja nietoksia!\nMulla siis koulu vetelee viimeisiään. Tänään kävin tekemässä viimeisen kokeen matematiikasta, ja loppupäivän ravasinkin sitten joulujuhlan suunnittelutiimissä. Olen mukana tämän vuoden joulumeininkien järjestämisessä, ja esimerkiksi eilen käytin puoli iltapäivää näytelmävideon editoimiseen... Vielä olisi tanssivaatteiden kokoonkursimista ja laulujen opettelua. Seurakunnan joulujuhla ja muutamat joululahjat odottavat vielä valmistumistaan, mutta onneksi ne ovat vain mukava lisä arkeen. Nautin lahjojen antamisesta, suunnittelusta ja ostamisesta, ja sitten jouluaattona odottelen tuli hännän alla, mitä ystäväni ja perheeni sanovat paketeista... Toivottavasti menee nappiin tänäkin vuonna! ;)\nTänään ajattelin myös uusia ulkoasua hieman casual business - lookiin, mutta sitten tulikin vastaan aika ja muut jutut. Mutta tarkoitus olisi lähiaikoina uusia joitain kuvia & tekstejä, ja tehdä muutenkin kaikkea inforemppaa. Poistelin myös muutamia postausta, kun ne melkein hyppivät tuolta arkistoista silmille. Yyh.\nLähettänyt Ella Paavonen klo 13.00\nTunnisteet: arki, halloween, joulu, lifestyle, ruoka, syksy


Kesän 2018 kurssit | Tainan Paja\nkääpiöpinseri labradori käkönen corgi koirat chihuahua parsinsieni bichon frise koira hopeakorut\nMitat ja Kannut\nPostilakon aikaiset toimitustavat!\nVerkkokaupan toimitukset ennen joulua\nKoruja myynnissä osoitteessa kotikori.fi\nKesän kurssitarjonta on alustavasti päätetty. Pieniä muutoksia ohjelmaan saattaa vielä tulla.\nKurssit Mietaan Markilla Kurikassa:\nNäille kursseille voit jo ilmoittautua suoraan minulle joko puhelimitse (0405078087) tai sähköpostilla tainanpaja@gmail.com. Samasta paikasta voit tiedustella lisätietoja.\nKurssille mahtuu maksimissaan 12 oppilasta. Ikäraja 16 vuotta.\n(kurssi on täynnä, voit ilmoittautua varalle)\nVko 23: 4.-8.6.2018 (ma-pe)\nTyöpajakurssin teema on laaja. Kurssi sopii niin aloittaville kuin jo aiemmin harrastaneille.\nKorunvalmistusta lähinnä hopealevystä ja -langasta, mutta myös esim hopealusikoista jne.\nTutustumme monipuolisesti eri korunvalmistustapoihin.\nKurssin ohjaajana kultaseppä Taina Vuorela\nVko 24: 11.-15.6.2018 (ma-pe)\nKesän viikkokurssi harrastuksessa todella pitkälle edistyneille. Etusijalla aiemmin osallistuneet.\nErilaisia kivenistutuksia, pintakuviointitapoja ym. lähinnä oppilaiden toiveiden mukaan.\nvko 25: 18.-21.6.2018 (huom! maanantaista torstaihin)\nValetaan koruja ja pienesineitä tinasta, pronssista sekä hopeasta.\nMyös alipainevalutekniikkaan perehdyttäminen.\nTällä kurssilla ohjaajina kultasepät Ari ja Taina Vuorela.\nKurssilla on vielä hyvin tilaa!\nVko 30: 23.-27.7.2018 (ma-pe)\nKuten työpaja 1, mutta heinäkuun lopulla.\nKankaanpään Opiston kurssit\nNäille kursseille ilmoittautuminen suoraan Kankaanpään Opiston nettisivujen kautta vuoden 2018 alkupuolella.\nPERUS- / KETJUKURSSI\nVko 27: 2.-6.7.2018\nTällä kurssilla opit korunvalmistuksen perustaidot mm. eri työkalujen käytöstä, juottamisesta, erilaisten ketjujen punomisesta, levyn muokkaamisesta ym. Aiempaa kokemusta korujen teosta ei tarvita, mutta kurssi sopii myös pidemmälle harrastuksessa ehtineille.\nIkäraja 16 v., kurssille mahtuu 12 oppilasta.\nTYÖPAJAKURSSI, alateemana filigraani- ja miniatyyrikorut\nvko 28: 9.-13.7.2018\nTällä kurssilla tulee tutuksi erityisesti kaksi hopeatyön erikoistekniikka eli filigraanityöt ja miniatyyrikorujen valmistus. Myös muita korunvalmistuksen työtapoja oppilaiden toiveiden mukaisesti. Töihin voi liittää myös erilaisia koru- ja jalokiviä. Edellytämme aiempaa kokemusta korujen valmistuksesta (vähintään peruskurssi suoritettuna).\nVko 29: 16.-20.7.2018\nKurssilla valmistetaan jalometallikoruja ja muita pienesineitä esim. hopealusikoista, -haarukoista tai käyttämättä jääneistä vanhoista jalometallikoruista, helmistä ym. Materiaaleiksi sopivat myös rikkinäiset ja parittomat em. esineet. Aiempi kokemus korujen valmistuksesta on eduksi.\nSuomi -piparimuotti (kuva tulossa)\nTainan Paja löytyy Mietaan Markilta\nTehtaantie 2, 61360 Mieto (Kurikka)\n© Tainan Paja | Toimitusehdot | Voimanlähteenä helppokäyttöinen MyCashflow verkkokauppaohjelmisto


Vaikeaa on Hartman kodin rakentaminen - Raakaa peliä raksalla\nMe sanoimme, että meille käy tuo 8kk ihan hyvin. Ei missään nimessä tarvitsisi kiiruhtaa tuohon kuuteen kuukauteen. Sanoimme myös, että kiire ei ole, vaan työt voisi hoitaa ilman ”jouluksi uuteen kotiin” tai ”juhannukseksi uuteen kotiin” -hokemista. Se, että ei ollut kiire tarkoitti meidän kielellä, että saisi rauhassa tehdä HYVÄÄ JA HUOLELLISTA jälkeä. Ja sitä saa mitä tilaa, eikun…\nNo nyt kuitenkin elettiin jo elokuuta, jonka 7. päivänä saimme mailin: ”X X on nyt käynyt kaikki levyseinät läpi; Vaatehuoneessa, alakerran käytävällä ja keittiön kalusteseinällä lisättiin ruuveja. Maalari X X tulee huomenna tasoittamaan nämä ruuvauskohdat ja aloittaa myös sovitut levyseinien tasoite-oikomiset.”\nHuoli suojauksesta ei hänen mukaansa ” kumpua mistään muusta kuin omasta ammattimoraalistani”. Kyllä tämän moraalin kanssa pääsisimme vielä kumpuilemaan, samaan tapaan, kuin talossamme seinät!\nNiin ja ne hanat…Saimme tosiaan uuden korvausehdotuksen. No mitä sitä sitten muuta voi odottaa 100€ lahjakortin ja 0€ jälkeen, kuin KOROTONTA MAKSUAIKAA 30.9.2012 saakka, laskuille joiden eräpäivää oli siirretty nyt huhtikuusta. Uskon, että tontilla vierailleella rakennusteknisellä asiantuntijalla oli juuri jotain tällaista mielessä, kun neuvottelussa asiasta keskustelimme!\nJa sitten ne sisäportaat asennettiin. Portaat olivat hienot. Valitettavasti vaan pääsimme portaita pitkin lepotasanteelle ja vatupassin kanssa mittailemaan ”kaikkialta tarkistettuja ja kepitettyjä seiniä” vähän korkeammalta…Voi hyvää päivää!\nHartman kodin ”RYL:n” toleranssin mukainen ”sormen mentävä rako” vatupassin ja seinän välissä. Ja siis kuvassa sama portaiden ikkunallinen takaseinä.\nJulkaistu 27.02.2013 kategoriassa Yleinen avainsanoilla ammattimoraali, koroton maksuaika, maalari, sisäportaat, tasoite, toleranssi, työmaan suojaus, työvaiheet, vatupassi, viivästyminen, kirjoittanut Anu H.\n← Näin hommat hoitaa talotoimittaja Hartman koti Hyvästit unelmalle! →\n22 vastausta artikkeliin ”Vaikeaa on Hartman kodin rakentaminen”\nJiri 17.04.2013 klo 11:20\nPakko sanoa että kyllä aika uskomattomalta vaikuttaa tämä koko projekti..\nAnu H 22.03.2013 klo 17:08\nOletan kirjoitustyylistäsi päätellen, että olet sama anonyymi kommentoija, jonka kommentti löytyy toisesta tekstistä. Et tainnut huomata vastaustani, etkä kiitoksiani hyvästä huomiosta, joten lisätäänpä ne tännekin: ”Olet oikeassa ingressissä oli käytetty väärää termiä. Nyt se on vaihdettu Hartmannin tiedotteessa olleen mukaiseksi. Tosin, meillä ei ennen sitä ollut tietoa, mikä toimituksemme ”nimi” edes on, nimittäin tilausvahvistuksesta, tarjouksesta tai muista sopimuspapereista emme ole löytäneet nimeä tälle toimitukselle.\nAvainten lisäksi, toimituksesta puuttuivat tosiaan myös lukot…”\nAnonymous 21.03.2013 klo 23:13\nVaihdoit sitten otsikon plogiisi, kertoo kaiken tarkoitusperistäsi!!!!!\nAnonymous 22.03.2013 klo 23:56\nAnu korjasi virheen kun siitä hänelle huomautettiin, miksei Hartman tehnyt samoin?\nAnonymous 20.03.2013 klo 22:28\nMeilläkin on Hartman talo joka rakennettiin viitä vaille valmiiksi Hartmanin puolesta, eikä ole moittimista. Marraskuussa 2011 sokkeli valettiin ja maaliskuussa v10 talo oli siinä vaiheessa kun sopimuksessa oli sovittu ja vieläpä etuajassa. Sisustustyöt tehtiin itse, sisustuspaketti oli mukana sopimuksessa, oli helppo kun sai käydä valitsemassa materiaalit ja sai asiantuntija-apua valinnoissa. 1.7.2012 muutettiin uuteen kotiin. Kaikki toimitukset tulivat ajallaan ja aina soittivat että tavaraa on tulossa. Rakennustyömaan siivous ja rakennusmateriaalin suojaus kuuluu asiakkaalle se oli selkeästi tiedossa ennen aloitusta. Ilmatiiviysmittaus kuului pakettiin ja se tehtiin 21.9.2012. Tulos luokka A: 0,4.\nAnu H 21.03.2013 klo 20:36\nHieno juttu, olkaa onnellisia! Jotain tuollaista mekin haaveillimme, kun Hartman kodin ostimme. Tämä blogi tosiaan kertoo meidän rakennusprojektista ja todella toivottavaahan se olisi ettei tämänkaltaiset projektit olisi kovin yleisiä.\nMillainen sopimus teillä oli tuosta valmistumisesta, kun laitoit, että talo oli siinä vaiheessa kun sopimuksessa oli sovittu ja valmistui vieläpä etuajassa? Meille aikataulujen osalta vastasi rakennuspäällikkö näin: ”…1 vuosi 3 viikkoa on kohtuullinen ja hyvin tyypillinen rakentamisaika ottaen huomioon kaikki työvaiheet asennus ja -kuivumisaikoineen. Vastaavasti samanlaisten rakennusten (talo+talli) rakentaminen samaan valmiusasteeseen 7 kuukaudessa, on epärealistinen”\nNone 17.03.2013 klo 21:34\nHuikeasti tsemppiä teille, toivottavasti projekti eteni edes osittain siedettävästi loppua kohti mentäessä!\nPakko päästä hieman myös väittelemään tänne kommentoijien joukkoon. Joku tuossa aiemmin totesi, että tietää monia Hartman-talon omistajia, jotka ovat taloonsa ja rakentamisvaiheeseen täysin tyytyväisiä, joten te selvästi vain liioittelette blogillanne. Niin, eli jos löytyy satoja tyytyväisiä ja onnellisia asiakkaita, niin yhden pariskunnan talourakan voi hyvillä meilin tyriä aivan täysin? Mitä sitten, jos se huomattavasti alentaisi pariskunnan elämänlaatua? Ei, en ehkä aivan ymmärrä tuollaista ajatuksenjuoksua..\nAnonymous 17.03.2013 klo 19:14\nMinulla tulee väkisinkin mieleeni näistä viimeisistä teksteistä se, että…\nEn ymmärrä millä tämmöinen paikka kuin Hartman (niin kaukana asiakaspalvelusta)on saanut jalansijaa jossain talopuolella. Palvelu on aina ollut ylimielistä. Minunkin kokemukseni liittyvät, kuten (Anonyymin edellä) samoihin asioihin. Kuten tässä ja omassa asiassa, he valitettavasti yrittävät tehdä niitä asioita, joihin TAIDOT ei riitä!\nAnonymous 15.03.2013 klo 21:42\nÄlkää luovuttako, hartman yrittää vaan väsytystaktiikkaa! Mieleeni tuli, että jos hankkisitte lakimiehenne kautta tavarantarkastajan työmaalle. Tav.tarkastajan raportti on aika painavaa tekstiä oikeudessakin.\nAnonymous 10.03.2013 klo 23:14\nMinulla on käsissäni Hartman-kotien esite..lähdin katsomaan netistä kirjoituksia Hartman-kodeista. Luin yhdeltä istumalta koko blogin. Poltan talokirjan. Minulla on ammattiini liittyvää kokemusta Hartmanista, ei tosin kodeista. Sen yhteistyön irtisanoimme. Samanlaista kusetusta yksityis- kuin yrityssektorilla.\nAnonymous 08.03.2013 klo 11:03\nSe kiinnostaisi, onko Hartmanilta otettu teihin päin yhteyttä tämän blogin vuoksi? Vai haluatteko paljastaa sitä vielä? 🙂\nAnonymous 05.03.2013 klo 14:17\nEn tunne Hartmania yrityksenä, mutta tämän blogikirjoituksen perusteella asioiden hoito vaikuttaa sellaisen yrityksen toiminnalta, joka on kasvanut sen verran suureksi, että homma ei pysy enää käsissä. Kohteita on niin paljon, että kaikkiin ei saa ammattitaitoisia tekijöitä ja kaikkien kohteiden laatua ei pystytä valvomaan.\nTai sitten joku Hartmanilla on laskenut, että asioiden tekeminen hyvin on niin kallista, että kannattavuus huononee.\nNykyään vaan kun joka toinen rakennuttaja kirjoittaa blogia, huonot kokemukset eivät pysy enää ainoastaan rakennuttajan lähipiirin tiedossa vaan ne ovat kaikkien nettiä käyttävien saatavilla.\nVeikkaanpa, että ”Raakaa peliä raksalla” -blogin takia Hartman on menettänyt niin monta kauppaa, että tämän kohteen reklamaatioiden asiallinen hoitaminen olisi tullut halvemmaksi.\nMinna 04.03.2013 klo 19:55\nHarmillista että eteneminen on noin kivikkoista, toivotaan että tahti paranee loppua kohden. Tosin kuten aiemminkin jo tuossa kommentoitiin, niin meillä myös villoittaja meni edellä ja tuulesuojalevyt lyötiin heti perään. Järjestys oli sekä vastaavamme että urakoitsijan mielestä ainoa oikeia, koska vain näin saadaan varmistettua että villan kaikki kulmat on kunnolla, eikä rytyssä päin levyjä. Mutta homma pitää tehdä niin, että levyttäjä tulee villoittajan perässä, eikä näin mikään ehdi kastua.\nMutta urakoitsijoiden puolesta pitää kyllä sanoa sekin, että jos alalla on ammattitaidottomia urakoitsijoita, niin on myös uskomattomia ”rakentajia” (useimmiten rakennuttaja, joka käy tontilla vain arvostelemassa). Eli molemmilla puolilla pitää olla kärsivällisyyttä ja ymmärrystä ja kun käsitöinä tehdään, voi joskus joku millin heitto jonnekin tullakin. Mutta ymmärrän kyllä, että jos sutta ja sekundaa alkaa syntyä enemmän kuin valmista jälkeä, niin urakoitsija kannattaa laittaa vaihtoon. Tsemppiä loppurutistukseen, eiköhän se siitä iloksi muutu!\nAnu H 04.03.2013 klo 10:51\nYritän kiriä tähän päivään vauhdilla, sillä valitettavasti kommentoija yllä on harvinaisen oikeassa.\nJa esille tuodut kaksi seikkaa ovat hämmästyttäneet meitä myös!!\nAnonymous 03.03.2013 klo 15:24\nTässä casessa on kaksi minua hämmästyttävää asiaa, rakentamisen huono laatu ei minua enää sinällään hämmästytä.\nKuinka kukaan Hartmanilla ei ole puuttunut tähän ajoissa? Veikkaan, että tässä ei kovin sopuisaan loppuratkaisuun päädytä ollenkaan, kun tätä blogia kerran kirjoitetaan. Kaikilta rakentajiltahan löytyy paskoja alihankkijoita ja virheitä sattuu hyvillekin tekijöille. Kysehän on vain siitä kuinka virheet korjataan asiakkaaseen päin. Jos Hartmanin työmaataso ei osaa hoitaa valittavaa asiakasta tyytyväiseksi ja päätyy riitelemään tällä tavoin, jonkun ylemmän tahon pitäisi puuttua asiaan. Koko yrityksen mainehan on kyseessä. Voiko yritys ajatella vielä nykyaikana, että asiakkaalla ei ole väliä, kun on kyse tällaisesta ’kertaluontoisesta’ kaupanteosta ?\nToinen hämmästyttävä tai oikeastaan vähän pelottava juttu on, se että rakentajina ja kuluttajina sallimme tällaisen toiminnan. Tai suurin osa meistä sallii. Siis sen, että asiakas on aina väärässä. Tämä asennehan näkyy täällä jossain kommenteissakin. Tämä työmaa ei varmaankaan ole ainutlaatuinen, vastaavissa tapauksissa vaan Hartmanin selitykset ja vaatimukset ovat menneet läpi. Mielestäni tämä loistaa blogissa kuvatussa Hartmanin miesten asenteissa. He ovat tottuneet saamaan tahtonsa läpi ja he eivät usko, että asiakkaalla on heitä vastaan mitään mahdollisuuksia. Muutenhan tämä touhu ei jatkuisi. Tässä on siis meillä kaikilla skarppaamisen paikka. Hyvä, että joku jaksaa taistella.\nAnu H 28.02.2013 klo 23:05\nSäästän tuon linkin seuraavan tekstin vinkiksi! Loistavasti kirjoitettu, juuri näin 🙂\nMika 28.02.2013 klo 19:57\nSain jo vähän palautetta noista uretaanikommenteistani, joten otan vähän takaisin – tai lisätään tänne, että on kuulemma ihan sama tekeekö rakotilkinnän vaahdolla vai villalla, ammattimies osaa tehdä molemmin päin, ja kumpikin tapa onnistuu täysin. Mutta jos joku ei osaa, niin saa toki menemään pilalle periaatteessa minkä tahansa työvaiheen.\nEräs ammattimies neuvoi, että uretaanivaahto on hyvä lämmöneriste, pistoolivaahdolla saa onnistumaan hyvinkin pienten vaahtomäärien lisäyksen. Hän laittaa ikkunan karmit vaahdolla kiinni kolmessa eri vaiheessa, jolloin erillisiä asennuksen aikaisia tukiakaan ei tarvita, eikä ikkunoihin tule käyntiongelmia.\nNo – itse törmäsin juuri sellaiseen tapaukseen, jossa ikkunan läpi tulevalle puhallukselle ei ole muuta selitystä kuin uretaanin puute tai linttaantuminen, koska suojalistojen takaa puhaltaa lähes vapaasti. Kovilla pakkasilla sisälämpötila ikkunan edessä oli -4C ja ikkunan edessä olevalla sohvalla ei ilman toppatakkia tehnyt mieli istua kovin pitkiä aikoja. Näitä ikkunoita ei avata eikä korjailla nyt pakkaskaudella, vaan ne avataan vasta ensi kesänä. Otetaan sitten valokuvia, että mikä niissä meni pieleen.\nVieressä oli sellaisia ikkunoita, joissa tilkkeenä oli käytetty villaa, ja niistä ei tullut vetoa läpi yhtään.\nYllä olevassa linkissä Tapani Värjölä kuvasi kyllä asioita aika hyvin ja aika hyvillä sanakäänteillä 🙂\nAnonymous 28.02.2013 klo 19:08\nYleensä laitetaan villa ensin ja levy perään. Juurikin syystä että näin saadaan varmistettua villan leviäminen jokapuolelle eikä ilmataskuja jää seinien sisään. Itsekin tein ilmanmuuta näin. Aluskatteella oleva talo ei sinne villojen sekaan sada mitään ja muutama pisara vettä kyllä kuivaaa aina pois.\nAnu H 28.02.2013 klo 23:23\nKatsoitko kuvat tekstistä? http://raakaapeliaraksalla.blogspot.fi/2013/01/hommat-pain-honkia-mutta-laskutus.html\nKyllä se villa mitä minä tuulikaapin seinästä kavoin pois sateella oli läpimärkää. Ja kyllä vastaavammekin oli sitä mieltä, että yläkerta pitäisi olla levytettynä ja ikkunat paikoillaan ennen kuin villaa laitetaan. Ehkä syynä on katon malli tai tuulen suunta, mutta vesi pääsi kyllä villoihin ihan kunnolla.\nVili 28.02.2013 klo 16:13\nVoi hyvää päivää! Luin juuri yhdeltä istumalta koko tarinan. Kyllä se vaan on uskomaton määrä mitä talon rakennuttajan ”pitäisi” osata jo ennen kuin koko projekti edes ensimmäistä kertaa käväisee mielessä.\nMielestäni Talo Värjölä -blogissa kiteytettiin aika hyvin mitä pitäisi rakennuttajan osata 😉\nJoka tapauksessa, tsemppiä jatkoon. Varmasti tämäkin blogi auttaa aikanaan omassa projektissamme, jos ei muuten niin ainakin asennoitumisen suhteen.\nMika 28.02.2013 klo 08:43\nEhkä noiden ikkunoiden karmien tiivistysten onnistumista kannattaa myös vielä seurailla. Jossain aiemmassa viestissä oli puhetta, että vaahdon välistä oli tullut vettä sisään. Joskus voi tulla myös kylmä.\nEli vaahdolla asennustyö käy nopeasti, mutta kesän jälkeen kun ikkuna lämpölaajenee, vaahto voi mennä linttuun. Ja sitten kun syksyllä ilmat taas viilenevät, se linttuun painuminen jää, ja ikkunan karmin ja rungon välissä on milli-pari rakoa, josta kylmä ilma puhaltaa sisään (siis ikkunan listaan saakka).\nJos käyttää ikkunan karmien ja rungon välissä villää, niin villa elää eli paksunee ja ohenee ikkunan karmin ja talon rungon välissä aina sen mukaan mikä ikkunan lämpöliike on. Tietysti pitää silloin huolehtia, että villä pysyy kuivana seinärakenteiden sisällä, eli jos vaahdonkin välistä voi päästä vettä sisälle saakka, silloin samassa tilanteessa myös villat olisivat kastuneet ja villat olisi ehkä pitäneet vaihtaa. Vaahdolle kastuminen ei tee mitään.\nLisää ikkunoiden asentamisesta ja eristämisestä esim. tässä linkissä:\nEli niin kuin tuossa linkissäkin sanotaan, niin molempia tapoja käytetään, ja on sallittua käyttää. Mutta itse kuulun siihen koulukuntaan, joka laittaisi ikkuna-aukkoihin villat. Vaahtoa meidän talossa laitettiin kellarin harkkojen ulkopuolella styroksien väliin, koska maan alle kosteisiin paikkoihin ei voi villaa laittaa.\nJos sitten ikkunan karmit alkaisivat seuraavana talvena falskaamaan, kaipa niissä ikkunoissa jokin 2-vuotistakuu on vielä jäljellä?\nJa tietysti voi olla ja toivotaan että onkin niin, että kaikki toimii mainiosti ja mitään ongelmia ei ole eikä tule. Mutta siis tämäkin asia kannattaa omasta mielestäni tarkistaa ensi talvena ensi kesän lämpöliikehdinnän jälkeen, että vieläkö ikkunat pitää kylmää. Ikkunan reunassa olevasta puulistasta sen kyllä käteen tuntee.\nAnonymous 25.04.2013 klo 18:48\nKyllä se on paskapuhetta että karmin ja rungon välissä tapahtuisi niin paljon elämää että uretaani linttaantuu. Noin 1-1,5 cm rakoon pursotettu uretaani varmasti joustaa sen mukana. Liima tarttuneena molempiin pintoihin. Muutoin kyse on haukipaikasta tai muusta tyhmyydestä.


Nuorten reportterien ryhmä on osa Children's Agenda ohjelmaa. Projektin partnereina on mm. UNICEF, SOS, PLAN, Save the Children. Tarkoituksena on, että koululaiset itse kertovat ongelmistaan median välityksellä.\nTansanian väestöstä 45% on alle 14-vuotiaita. Koulujen taso on heikko ja nuorilla on usein ongelmia niin koulussa kuin henkilökohtaisessa elämässään. Suuri osa ongelmista johtuu heikosta heikosta taloudellisesta tilanteesta. Tämän mediaprojektin tarkoituksena on antaa nuorille väylä kertoa itse elämäntilanteestaan ja toiveistaan.\nArt in Tanzanian ohjelma on strukturoitu seuraavasti:\nVapaaehtoiset ja harjoittelijat perustavat nuorten reportterien ryhmiä kouluihin ja kyliin.\nRyhmille opetetaan artikkelien tekoa käytännössä.\nArt in Tanzania julkaisee artikkeleita sosiaalisessa mediassa ja etsii niiden julkaisuun myös muita kanavia.\nOhjelmassa voi tehdä esimerkiksi media- ja sosiaalialan töitä.


Ajokortin saa nyt Trafin toimipisteistä | uutisverkko\nAjokortin saa nyt Trafin toimipisteistä\nGalleria | Posted on 22/01/2016 by uutisverkko\nAjovarma Oy on vastannut 1.1.2016 alkaen ajokorttien ja muiden tieliikenteen henkilölupien käsittelystä Liikenteen turvallisuusvirasto Trafin sopimuskumppanina. Lupa-asioissa palvelee yli sata Ajovarman toimipistettä kaikkialla Suomessa.\n”Palveluihin kannattaa ehdottomasti varata aika jo etukäteen. Tehtävät ovat meille uusia, mikä voi alkuvaiheessa näkyä pitkinäkin jonotusaikoina erityisesti aikaa varaamattomien asiakkaiden kohdalla”, kertoo Ajovarman toimitusjohtaja Hannu Pellikka. ”Palveluajan voi varata etukäteen verkkopalvelussa http://www.ajovarma.fi . Sivuilta löytyy myös tietoa hakemuksessa tarvittavista liitteistä”.\nAjokortti, opetuslupa, piirturikortti, ammattipätevyyskortti, vaarallisten aineiden ADR-ajolupa, taksinkuljettajan ajolupa, liikenneopettajalupa sekä vammaisen pysäköintilupa postitetaan asiakkaalle kotiin. Moottoripyörän harjoitusluvan saa heti mukaansa Ajovarman palvelupisteestä.\nKategoria(t): Uutiset Avainsana(t): ajokortti, liikenne, terveys, uutiset, uutisia. Lisää kestolinkki kirjanmerkkeihisi.\n← VTT on kehittänyt Internet of Things (IoT) Gateway -ohjelmiston\nSuomi aloitti Etyjin inhimillisen ulottuvuuden komitean puheenjohtajana →


22 points23 points24 points submitted 4 months ago * by UltraximusFaktoja, tilastoja, analyysejä\nsupermultisaw 29 points30 points31 points 4 months ago\nEn pysty ymmärtämään miksi salaliittoteoreetikot uskovat ennemmin jotain random youtube-puoskareita ja höpönettisivuja joissa käytetään lähteinä lisää youtube-puoskareita, ennemmin kuin terveysalan järjestöjä, johtavassa asemassa olevia terveysalan ammattilaisia ja tilastoituja faktoja sekä vertaisarvioituja tutkimuksia.\nTässä yksi kysymys teoreetikoille. Jos lääkefirmat ovat pahuuttansa juonineet koko homman saadakseen myytyä koronarokotteita niin kenen luulette valmistavan ivermektiiniä?\nJaamies97Espoo 1 point2 points3 points 4 months ago\nNo siis ivermektinillä ei ole suojattua patenttia niin voi olla että sen vihaajat on osittain tulleet lääkefirman pusseista\nDysssfunctional 2 points3 points4 points 4 months ago\nRokotteet ja mahdollinen lääke eivät kuitenkaan ole toisiaan poissulkevia, vaan synergistinen kombo.\nOn mielestäni aivan helvetin pitkälle viety positio, jos on sitä mieltä, että rokotteiden valmistajat todennäköisesti rahoittavat lääkäreitä, tutkijoita ja päättäjiä puhumaan rokotteiden puolesta ja ivermektiiniä vastaan. Mitä järkeä voisi olla pelata tuollaista peliä ja riskeerata koko firma ja oma elämä yhdenkin viheltäjän varaan, kun rikollisten toimien sijasta voisi vain yksinkertaisesti rahoittaa omaa rokotekehitystä? Reagointinopeuskin on tuossa tilanteessa hirvittävän nopea, kun pitää saada salajuonet leivottua lääkäreiden, tutkijoiden ja päättäjien kanssa heti, kun kuulee ivermektiinistä, ennen kuin "oikea" tieto leviää.\nPatenttia tai ei, lääkettä myyvät firmat ottavat tulot varmasti avosylin vastaan huolimatta siitä, auttaako lääke vai ei.\nJos puhuu ivermektiinin puolesta ja on samalla rokotevastainen, niin se vasta absurdia onkin. Mihin se valtava kriittisyys rokotetutkimusten ja -datan suhteen katoaa, kun on kyse ivermektiinistä? Aihetta kriittisyydelle kyllä on korona-ivermektiini-tutkimusten suhteen, varsinkin niiden aikaisten kehitysmaissa tehtyjen tapauksessa.\nPfizerhän on koko ajan kehitellyt omaa koronalääkettään, joka ylläri pylläri perustuu samaan mekanismiin kuin ivermektiini. John Campbellin video aiheesta. (Ja ei, kyseessä ei ole foliohörhö video.)\nJos puhuu ivermektiinin puolesta ja on samalla rokotevastainen, niin se vasta absurdia onkin. Mihin se valtava kriittisyys rokotetutkimusten ja -datan suhteen katoaa, kun on kyse ivermektiinistä?\nOlisko toi että ivermektiinistä on hieman enemmän ja pidemmältä ajalta turvallisuusdataa kuin uudesta mrna teknologiasta. Tää on muutenkin uskomattoman typerä argumentti. Se että on kriittinen jotain lääkettä kohtaan ei tarkoita että on kriittinen kaikkea kohtaan.\nDysssfunctional 0 points1 point2 points 4 months ago\nPfizerin lääke tarvitsee aivan samoin tutkimusta, jotta sen voidaan osoittaa olevan tehokas koronaa vastaan. Sitä kohtaan tulee olla yhtä kriittinen kuin ivermektiniäkin kohtaan.\nMitä sinä sanoit on puolestaan minun mielestäni uskomattoman typerää. Jos haluaa tehdä päätöksiä omasta hoidostaan ja vielä enemmän jos haluaa antaa lääketieteellistä opastusta muille ihmisille netissä, niin totta vitussa kannattaa olla kriittinen kaiken sen suhteen. Jos ei ole, niin juuri sillä tavalla saadaan niitä ihmisiä, jotka uskovat tietävänsä koronasta, rokotteista ja ivermectinistä kaiken, ja jotka sitten kieltäytyvät rokotteista ja sairaalahoidosta turvautuessaan pelkkään ivermektiniin, koska sitä ei ehkä anneta sairaalassa. Paremmintietäjiä, jotka yrittävät haastaa sairaalat oikeuteen, kun eivät saa ivermektiiniä.\nVarsinkin, jos teki heti alkuvaiheessa päätöksiä ivermektinin tehokkuudesta koronaa vastaan, niin se on mielestäni aika sekavaa. Sivuvaikutuksista on tietenkin pidemmältä ajalta dataa, mutta ei tehokkuudesta. Kehitysmaiden tutkimusdataa on vaivannut esimerkiksi semmoinen, että kun data jaoteltiin parasiittien yleisyyden mukaan, niin ivermektiini vaikutti tehokkaalta koronaa vastaan ainoastaan siellä, missä ne olivat yleisimpiä. Ivermektiini toimii tutkitusti parasiitteja vastaan, ja lisäksi tällä videolla lääkäri argumentoi, että koronan sairaalahoitoon kuuluvat steroidit lisäävät kuolleisuutta parasiitteihin, jolloin kontrolliryhmän kuolleisuus nousee, kun annetaan steroideja koronaan, mutta ei ivermektiiniä tai vastaavaa parasiitteja vastaan. Mutta en minäkään ole asiaan niin perehtynyt, että osaisin analysoida hyvin, kuinka luotettava tämä hypoteesi on, ja jos se on totta, niin kuinka paljon nuo tutkimukset ovat painaneet meta-analyyseissä.\nMeta-analyyseissä esimerkiksi Cochrane-tutkimus heinäkuulta:\nBased on the current very low‐ to low‐certainty evidence, we are uncertain about the efficacy and safety of ivermectin used to treat or prevent COVID‐19. The completed studies are small and few are considered high quality.\nToinen meta-analyysi heinäkuulta:\nThere is limited evidence for the benefit of ivermectin for COVID-19 treatment and prophylaxis, and most of this evidence is of low quality. Further evidence is needed to fine-tune potential indications and optimal treatment protocols for ivermectin as a treatment for COVID-19.\nKolmas meta-analyysi heinäkuulta, joka on puolestaan positiivisempi ivermektiinin suhteen:\nJohn Campbell, kenen yhden videon sinäkin jaoit, teki tästä meta-analyysistä videon "Best ivermectin meta analysis". Mitä en tuossa videossa oikein löytänyt, on että miksi tuo olisi paras meta-analyysi. Miten sen laatu vertaantuu muihin meta-analyyseihin? Vai tarkoittiko "best" tässä yhteydessä nyt tuota datan positiivisuutta?\nMuut meta-analyysit eivät toistaiseksi ole näyttäneet ivermektinin olevan tehokas koronan hoidossa.\nJos puhuu ivermektiinin puolesta ja on samalla rokotevastainen, niin se vasta absurdia onkin.\nPalatakseni tuohon, mitä sanoin. Jos uskoo ivermektiinin tehokkuuteen ja samalla rokotteiden tehottomuuteen tai vaarallisuuteen, niin millä ihmeen analyysillä siihen on päädytty? Miten ivermektiini-data on muka niin voimakas tehokkuuden näyte samalla, kun rokote-data on jotain päinvastaista?\nPäätän siihen, että on mahdollista, että ivermektiinistä on hyötyä koronaa vastaan. On positiivista, jos näin on. Meta-analyysit ovat asiasta pääosin epävarmoja, ja henkilökohtaisesti en koe itse tietäväni paremmin.


Helsingin kaupunki Esityslista 12/ (5) Kaupunginvaltuusto Asia/ - PDF Ilmainen lataus\n1 Helsingin kaupunki Esityslista 12/ (5) 13 Tarkastuslautakunnan jäsenten valinta vuonna 2017 alkavaksi toimikaudeksi HEL T Päätösehdotus päättää valita toimikaudekseen tarkastuslautakuntaan 9 jäsentä ja heidän henkilökohtaiset varajäsenensä seuraavasti: Jäsen Varajäsen 1. Kok. Kauko Koskinen Satu Kouvalainen 2. Kok. Iida Aarnio Hannu Knuuttila 3. Vihr. Alviina Alametsä Auni-Marja Vilavaara 4. Vihr. Mikko Kiesiläinen Tuomas Viskari 5. SDP Minna Salminen Pertti Hyvärinen 6. Vas. Dan Koivulaakso Merja Helle 7. PS Juhani Strandén Liina Isto 8. RKP Jan D. Oker-Blom Linda Ahlblad 9. Kesk. Sanna Lehtinen Jukka Ihanus Samalla kaupunginvaltuusto päättää valita puheenjohtajan ja varapuheenjohtajan seuraavasti: Puheenjohtaja Varapuheenjohtaja Dan Koivulaakso Kauko Koskinen Lisäksi kaupunginvaltuusto päättää tarkastaa pöytäkirjan tämän asian osalta heti. Esittelijän perustelut Kuntalain (410/2015) 32 :n 2 momentin mukaan kunnanhallituksen, tarkastuslautakunnan, muiden lautakuntien ja valiokuntien jäsenet valitaan kesäkuussa pidettävässä valtuuston kokouksessa. Tarkastuslautakunta on suoraan valtuuston alainen lakisääteinen toimielin, joka huolehtii kaupunkikonsernin hallinnon ja talouden tarkastuksen järjestämisestä, kaupungin toimintaan kohdistuvan kuntalain mukaisen tavoite-, tuloksellisuus- ja tarkoituksenmukaisuusarvioinnin suorittamisesta ja sidonnaisuuksien ilmoittamisvelvollisuuden noudattamisen valvonnasta. Tarkastuslautakunta valmistelee valtuuston päätet-\n2 Helsingin kaupunki Esityslista 12/ (5) Kuntalain säännökset tävät hallinnon ja talouden tarkastusta koskevat asiat, seuraa yleisesti kaupunkikonsernin hallintoa ja taloutta sekä niissä ja kaupungin toiminnassa tapahtuvia muutoksia, kehittää ulkoista valvontaa ja asettaa sille tavoitteet sekä seuraa niiden toteutumista. Lisäksi lautakunta seuraa, että tilivelvolliset ja muut toiminnasta vastaavat henkilöt ovat ryhtyneet tarpeellisiin toimenpiteisiin niiden suositusten ja muistutusten johdosta, joihin tilintarkastus on antanut aihetta. Lautakunnassa on yhdeksän jäsentä. Jokaisella jäsenellä on henkilökohtainen varajäsen. valitsee toimikaudekseen lautakunnan jäsenet ja varajäsenet. Lisäksi kaupunginvaltuusto valitsee tarkastuslautakunnan varsinaisista jäsenistä sille puheenjohtajan ja varapuheenjohtajan. Puheenjohtajan ja varapuheenjohtajan tulee olla valtuutettuja. Toimielinten kokoonpano (31 :n 3 momentti) Toimielinten jäsenille valitaan henkilökohtaiset varajäsenet, joihin sovelletaan, mitä varsinaisista jäsenistä säädetään. Toimielimen jäsenten toimikausi ja valitseminen (32 :n 1 momentti osa) Toimielimen jäsenet valitaan valtuuston toimikaudeksi, jollei valtuusto ole päättänyt, että heidän toimikautensa on valtuuston toimikautta lyhyempi. Toimielimen puheenjohtaja ja varapuheenjohtajat (33 :n 1 momentti) Valtuusto tai muu valinnasta vastaava toimielin valitsee jäseniksi valituista toimielimen puheenjohtajan ja tarpeellisen määrän varapuheenjohtajia. Puheenjohtaja ja varapuheenjohtajat valitaan samassa vaalitoimituksessa, jollei valtuusto ole päättänyt puheenjohtajamallista. Kunnan luottamushenkilöt (69 :n 1 ja 2 momentit) Kunnan luottamushenkilöitä ovat valtuutetut ja varavaltuutetut, kunnan toimielimiin valitut jäsenet, kunnan kuntayhtymän toimielimiin valitsemat jäsenet sekä muut kunnan luottamustoimiin valitut henkilöt. Tehtävänsä perusteella kunnan toimielimen jäseneksi valittu kunnan viranhaltija tai työntekijä ei kuitenkaan ole kunnan luottamushenkilö. Luottamushenkilön tulee edistää kunnan ja sen asukkaiden etua sekä toimia luottamustehtävässään arvokkaasti tehtävän edellyttämällä tavalla. Suostumus luottamustoimeen (70 :n 1 momentti osa ja 2 momentti)\n3 Helsingin kaupunki Esityslista 12/ (5) Luottamustoimeen voidaan valita vain henkilö, joka on suostunut ottamaan toimen vastaan. Luottamushenkilön tai henkilön, joka on ehdolla muuhun luottamustoimeen kuin valtuutetuksi, on valtuuston tai asianomaisen toimielimen pyynnöstä esitettävä selvitys seikoista, joilla voi olla merkitystä hänen vaalikelpoisuutensa arvioinnissa. Yleinen vaalikelpoisuus (71 ) Vaalikelpoinen kunnan luottamustoimeen on henkilö: 1. jonka kotikunta kyseinen kunta on; 2. jolla on jossakin kunnassa äänioikeus kuntavaaleissa sinä vuonna, jona valtuutetut valitaan tai vaali muuhun luottamustoimeen toimitetaan; ja 3. jota ei ole julistettu vajaavaltaiseksi. Vaalikelpoisuus muihin toimielimiin (74 ) Vaalikelpoinen lautakuntaan ja valiokuntaan on henkilö, joka on vaalikelpoinen valtuustoon, ei kuitenkaan: 1. asianomaisen lautakunnan tai valiokunnan alainen kunnan palveluksessa oleva henkilö; 2. henkilö, joka on asianomaisen lautakunnan tai valiokunnan tehtäväalueella toimivan, kunnan määräysvallassa olevan yhteisön tai säätiön palveluksessa; 3. henkilö, joka on hallituksen tai siihen rinnastettavan toimielimen jäsenenä taikka johtavassa ja vastuullisessa tehtävässä tai siihen rinnastettavassa asemassa liiketoimintaa harjoittavassa yhteisössä, jos kysymyksessä on sellainen yhteisö, jolle asianomaisessa lautakunnassa tavanomaisesti käsiteltävien asioiden ratkaisu on omiaan tuottamaan olennaista hyötyä tai vahinkoa. Pääasiallisesti henkilöstöasioita hoitavaan toimielimeen sovelletaan, mitä 73 :n 2 momentissa säädetään. Johtokuntaan ja toimikuntaan voidaan valita sellainenkin henkilö, joka ei ole vaalikelpoinen kunnanhallitukseen ja lautakuntaan tai jonka kotikunta kunta ei ole. Tarkastuslautakunta (121 ja 75 )\n4 Helsingin kaupunki Esityslista 12/ (5) Muut säännökset Valtuusto asettaa tarkastuslautakunnan hallinnon ja talouden tarkastuksen sekä arvioinnin järjestämistä varten. Lautakunnan puheenjohtajan ja varapuheenjohtajan tulee olla valtuutettuja. Vaalikelpoinen tarkastuslautakuntaan ei ole: 1. kunnanhallituksen jäsen; 2. pormestari ja apulaispormestari; 3. henkilö, joka on kunnanhallituksen jäsenen, kunnanjohtajan, pormestarin tai apulaispormestarin hallintolain (434/2003) esteellisyysperusteita koskevan 28 :n 2 ja 3 momentissa tarkoitettu läheinen; 4. henkilö, joka on kunnan tai kunnan määräysvallassa olevan yhteisön tai säätiön palveluksessa; 5. henkilö, joka ei ole vaalikelpoinen kunnanhallitukseen. Tasa-arvolain säännökset (4 a :n 1 momentti) Valtion komiteoissa, neuvottelukunnissa ja muissa vastaavissa toimielimissä sekä kunnallisissa toimielimissä että kuntien välisen yhteistoiminnan toimielimissä lukuun ottamatta kunnanvaltuusto ja tulee olla sekä naisia että miehiä kumpiakin vähintään 40 prosenttia, jollei erityisistä syistä muuta johdu. Kuntalain säännökset vaalista (105 :n 1, 2 ja 3 momentit sekä 4 ja 5 momentit osa) Vaalissa tulevat valituiksi se henkilö tai ne henkilöt, jotka ovat saaneet eniten ääniä. Luottamushenkilöiden vaali toimitetaan suhteellisena, jos sitä vaatii läsnä olevista toimielimen jäsenistä vähintään määrä, joka saadaan jakamalla läsnä olevien lukumäärä valittavien lukumäärällä lisättynä yhdellä. Jos osamääräksi tulee murtoluku, se korotetaan lähinnä ylempään kokonaislukuun. Varajäsenet valitaan samassa vaalissa kuin varsinaiset jäsenet. Jos varajäsenet ovat henkilökohtaisia, ehdokkaat on hyväksyttävä ennen vaalia ja ehdokkaana tulee olla sekä varsinainen jäsen että tämän varajäsen. Jos varajäsenet eivät ole henkilökohtaisia, valituiksi tulevat varsinaisiksi jäseniksi valittujen jälkeen seuraavaksi eniten ääniä tai korkeimmat vertausluvut saaneet ehdokkaat.\n5 Helsingin kaupunki Esityslista 12/ (5) Suhteellista vaalia toimitettaessa sovelletaan, mitä kuntavaaleista vaalilaissa säädetään. Suhteellinen vaali ja vaadittaessa myös enemmistövaali on toimitettava suljetuin lipuin. Äänten mennessä tasan ratkaisee arpa. Esittelijä Lisätiedot Kaupunginhallitus Tiina Teppo, johtava asiantuntija, puhelin: tiina.teppo(a)hel.fi Lauri Menna, hallintoasiantuntija, puhelin: lauri.menna(a)hel.fi Mari Tammisto, hallintoasiantuntija, puhelin: mari.tammisto(a)hel.fi Muutoksenhaku Kunnallisvalitus, valtuusto Otteet Ote Päätöksessä mainitut Otteen liitteet Kunnallisvalitus, valtuusto Tiedoksi Tarkastusvirasto


PIENI PALA TALLESSA: Omenaa opettajille\nKiitos tästä. Tämä pisti miettimään omaa vanhemuuttaan, mitä tekee oikein, missä kehittämisen varaa.\nTekstisi perusteella uskaltaudun ja toivon pääseväni itsekin kurssille.\nJa tuo oli hyvä, toimiva kommentti: "äiti ja isi tietää mikä sinulle on parhaaksi" . Laitan korvan taakse.\nmissä noita kursseja järjestetään? Pk-seudulla asumme ja mielelläni osallistuisin kurssille.\n17. syyskuuta 2008 klo 13.08\nSitähän minä itsekin usein kaipaan. Turvaa suuremasta...\nJa Luoja tiesi taman.Siksi Han ei jattanyt meita tanne elamaan ilman ohjekirjaa(raamattua).\nKirjoituksesi ovat niin sita elamaa...Ja rakkautesi lapsiisi ilmiselvaa:)\n17. syyskuuta 2008 klo 15.03\nJälkeenpäin kurssi tuntuu oikein onnistuneelta. Siksi haluan hyvääkin siitä sanoa, kurjaa jos tuli hyvää konseptia mustamaalattua.\nItse löysin kurssin leikkipuiston ilmoitustaululta. Kannattaa kysellä omasta neuvolasta, googlettaa, katsastaa jotakin julkistalaitosta, kuten juuri leikkipuistoa tai jotakin perhetaloa... Väestöliitoltakin kenties?


Oulun Taiteiden Yön 2016 tekijäksi ehtii vielä - ePressi\nTorstaina 18.8. osana Oulun juhlaviikkoja järjestettävän Oulun Taiteiden Yön ohjelmistoon ilmoittautuminen on yhä käynnissä.\nHeinäkuun aikana ilmoitetut ohjelmanumerot painetaan 16.8. Forum24-kaupunkilehden liitteenä ilmestyvään käsiohjelmaan. Myöhemmin tietoon tulevasta ohjelmasta ilmoitetaan tapahtuman verkko- ja Facebook-sivulla.\nOhjeet ilmoittautumiseen saa verkkosivulta www.ouluntaiteidenyo.net, lisätietoja antaa taiteellinen johtaja Paavo J. Heinonen (ouluntaiteidenyo@gmail.com, 044-2501605). Kaikille avoimia suunnittelutapaamisia pidetään joka keskiviikko 3.8. saakka Ainolan puistossa Pohjois-Pohjanmaan museon takana kello 17.30, kehnolla säällä siirrytään Kahvila Kiikkuun.\nOulun Taiteiden Yö keskittyy keskustaan ja jokisuistoon. Ohjelma ulottuu myös Hietasaareen ja Toppilan kulttuurisiilolle. Tilaisuuksia on niin puistoissa ja kaduilla kuin kahviloissa ja taidelaitoksissakin. Tärkein sääntö esityksille on olla häiritsemättä muita esityksiä.\nViime vuonna Oulun Taiteiden Yön noin parisataa ohjelmanumeroa keräsivät arviolta 28 000 ihmisen yleisön. Oulun liikekeskuksen Korttelihaipakka järjestetään ydinkeskustassa tänäkin vuonna samana iltana, joten luvassa on pitkä ilta monipuolista kaupunkikulttuuria.\n2016 Oulun Taiteiden Yössä muun muassa:\nKaupunginteatterilla Merenkulkijan avoimet harjoitukset klo 18, 18.30 ja 19. Nouda ilmaisliput Oulu10:stä!\nHotelli Lasaretin Aurora-salissa Charles Sandisonin, Jaakko Heikkilän ja Tapani Launosen kahdeksalle kankaalle suunniteltuja videoteoksia, näytökset klo 18 ja 18.45.\nOmmaiskortteerissa (Isokatu 47) Marja-Liisa Kuukasjärven LogoArt-taidetyöpaja ja Sampo Kaikkosen taiteilijatapaaminen kello 17–21.\nKaupunginojassa Ultramarin ry:n järjestämä Ankka Race, yhteislähtö Lyötynpuistossa kello 19.00. Kylpylelujaan voi ilmoittaa kisaa 30 minuuttia ennen lähtöä!\nOjakadun koivukujalle kulttuuritalo Valveen taakse ripustetaan Photo Laundry kello 14–21: Tuo valokuva, vie valokuva!\nÄäniä muualta -äänitaideperformansseja Valveen Konst o delissä klo 17–19 ja 21–23, Sound Art Bussin kiertoajelu lähtien Valveelta klo 19.\nKuvateksti: Pohjoisen valokuvakeskuksen ripustama Photo Laundry herätti suurta huomiota vuoden 2015 Oulun Taiteiden Yössä. Kuva Paavo J. Heinonen.\nOulun Taiteiden Yön 2016 tekijäksi ehtii vielä.docx\nPohjoisen valokuvakeskuksen ripustama Photo Laundry herätti suurta huomiota vuoden 2015 Oulun Taiteiden Yössä. Kuva Paavo J. Heinonen.jpg\nKoko: 1,78 MB Tyyppi: jpg Resoluutio: 1936x1936


Lipeäkala ja sen lisukkeet - SJÖ-reseptikirjasto\n1 kg SJØ-lipeäkalaa (300–500 g/annos)\n2 tl mauste- ja mustapippuria\n300 g hernepyreetä\n1 ps pakasteherneitä höyrytettynä\n1 tl mauste- ja mustapippuria\n1 pkt (150 g) SJØ-graavilohta\n0,5 dl raastettua vuohenjuustoa\n3 lapinrieskaa lämmitettynä\nkivennäisvettä, olutta ja norjalaista akvaviittia\nVaraa lipeäkalaa 300–500 g/annos.\nLipeäkalan esikäsittely: Vakuumipakattu lipeäkala on valmista kypsennettäväksi, mutta halutessasi voit huuhdella lipeäkalan tai liottaa lipeäkalaa kylmässä vedessä muutaman tunnin ajan, jotta kalasta tulee valkoisempaa ja kiinteämpää ja lipeän maku miedontuu.\nLipeäkalan valmistus: Käytä halutessasi elektronista paistolämpömittaria. Kypsän kalan lämpötila on 69–70°C. Kuten rakkaalla lapsella nimiä, on lipeäkalalla monia erilaisia kypsennystapoja. Voit valita itsellesi mieleisen!\nLipeäkala liedellä vakuumipakkauksessaan: Kiehauta teräskattilassa 2 l vettä. Lisää 3 tl suolaa. Pistele lipeäkalapakkaukseen tusina eli 12 reikää, valuta vakuumin sisällä oleva neste rei’istä ulos ja pane kala pussissa kattilaan kiehuvaan veteen. Sulje kannella, käännä levyn virta pois päältä ja anna kalan hautua kattilassa 30–35 minuuttia. Valuta kypsästä kalasta ylimääräinen liemi pois ja liu’uta kala tarjoiluvadille.\nKeittäminen liedellä ilman pussia: Laita lipeäkala kattilaan nahkapuoli alaspäin, lisää 2 l vettä ja 3 tl suolaa. Keitä kannen alla hiljaisella lämmöllä 15–20 minuuttia. Kypsä, yli 70-asteinen lipeäkala hajoaa herkästi, joten varo keittämästä kalaa liian kypsäksi.\nLipeäkala uunissa ilman kantta: Laita lipeäkala nahkapuoli alaspäin uuninkestävään vuokaan. Ripottele mausteeksi suolaa 1-2 tl per kalakilo. Paista 175-asteisessa uunissa 40 minuuttia.\nLipeäkala uunissa peitettynä: Laita lipeäkala kannelliseen uunivuokaan nahkapuoli alaspäin. Ripottele päälle suolaa 1-2 tl per kilo lipeäkalaa. Peitä astia kannella tai foliolla. Kypsennä 200 asteessa 30–40 minuuttia.\nValmista lisukkeet kalan kypsentämisen aikana. Kiehauta perunat, valmista hernepyree, höyrytä herneet, paista graavilohi ja nostele loput lisukkeet kulhoissa pöytään.\nValkokastike: Kuumenna valkokastiketta varten rypsiöljy paksupohjaisessa, pinnoitetussa kattilassa. Lisää vehnäjauhot ja sekoita. Nosta kattila liedeltä, lisää maito pienissä erissä seosta samalla sekoittaen. Nosta kattila liedelle, kuumenna seosta koko ajan sekoittaen ja keitä hiljalleen viisi minuuttia. Mausta valmis kastike suolalla ja pippurilla.\nKun lipeäkala on kypsää, kaada keitinvesi tai paistovuokaan muodostunut neste pois. Mausta kypsä lipeäkala suolalla ja maustepippurilla oman maun mukaan ja tarjoa reilujen lisukkeiden kera.